Έκρηξη και φωτιά σε κτίριο στη Θεσσαλονίκη: Κινητοποίηση της Πυροσβεστικής για γυναίκα στην ταράτσα - ΦΩΤΟ - Eviathema.gr\nΕπιμέλεια Eviathema.gr 8 Ιουνίου 2020, 17:26\nΚινητοποίηση της Πυροσβεστικής Υπηρεσίας βρίσκεται σε εξέλιξη αυτή την ώρα στη Θεσσαλονίκη. Σύμφωνα με το grtimes.gr, λίγο μετά τις 16:30 σημειώθηκε έκρηξη σε κτίριο, όπου στεγάζεται η εταιρεία διαχείρισης ανθρώπινου δυναμικού στη Λεωφόρο Κωνσταντίνου Καραμανλή.\nΜαλακώντας Ευβοίας: Τροχαίο με 2 ΙΧ εχθές\nΜετά την έκρηξη ακολούθησε μικρής έκτασης φωτιά, από την οποία γέμισε καπνούς το εσωτερικό του κτιρίου. Στο σημείο έχουν σπεύσει δυνάμεις της Πυροσβεστικής Υπηρεσίας και με κλιμακοφόρο όχημα, καθώς μία γυναίκα βρίσκεται στην ταράτσα του κτιρίου, χωρίς ωστόσο η ζωή της να διατρέχει κίνδυνο, όπως αναφέρουν από την Πυροσβεστική.\nPrevious article Σίμος Κεδίκογλου: «Να αποφεύγει ο ΣΥΡΙΖΑ κατηγορίες χωρίς κανέναν λόγο»\nNext article Χαλκίδα: Τροχαίο στην Χαϊνά το απόγευμα της Δευτέρας\nΧαλκίδα: Τροχαίο στην Χαϊνά το απόγευμα της Δευτέρας


Διπλό με "αέρα" παραμονής πανηγύρισε η Ενωση Αλεξανδρούπολης στη Θάσο - Η ΓΝΩΜΗ\nΔιπλό με “αέρα” παραμονής πανηγύρισε η Ενωση Αλεξανδρούπολης στη Θάσο\nΑθλητικά Ποδόσφαιρο 27 Ιανουαρίου 2020\tby Γιώργος Πανταζίδης\t0Likes\nΈνα τρίποντο που την έστειλε στο +6 πάνω από την επικίνδυνη ζώνη πέτυχε στη Θάσο η Ένωση Αλεξανδρούπολης, επικρατώντας 1-0 της Δόξας Θεολόγου χάρη σε γκολ του Δημήτρη Κομεσίδη.\nΗ ομάδα του Ποτού που έπαιξε για πρώτη φορά φέτος στην φυσική της έδρα, στο Δημοτικό Στάδιο Ποτού, υποδέχθηκε την Ένωση ως το αουτσάιντερ καθώς βρίσκεται στην τελευταία θέση του 1ου ομίλου με μόλις 2 βαθμούς. Αυτό αποδείχθηκε και στον αγωνιστικό χώρο με τους Εβρίτες να έχουν την πρωτοβουλία των κινήσεων αλλά να δυσκολεύονται για ακόμη ένα παιχνίδι να φτάσουν στο γκολ.\nΣτο 7′ ο Μαυρομάτης θα εκτελέσει απευθείας ένα φάουλ, η μπάλα θα βρει στο τείχος και στην επαναφορά ο Καβατζικιώτης θα σουτάρει άουτ. Στο 45′ ο Μαλτέζος θα πάρει την κεφαλιά αλλά η μπάλα θα περάσει ελάχιστα άουτ.\nΜε το ξεκίνημα του β’ μέρους η Ένωση θα βρει ένα γρήγορο τέρμα και συγκεκριμένα στο 55′, ο Κομεσίδης με σουτ έξω από την περιοχή θα ανοίξει το σκορ. Στο 72′ η μπάλα θα σταματήσει στο δοκάρι μετά από σουτ του Καβατζικιώτη, ενώ ο Καρασκασίδης θα νικηθεί από τον τερματοφύλακα της Δόξας στο 77′. Ένα λεπτό αργότερα ο Συνοδινός θα αποκρούσει ενστικτωδώς το σουτ του Λάτα. Στο 80′ ο Λαζαρίδης περνάει στο παιχνίδι ως αλλαγή και κάνει ντεμπούτο παίζοντας παράλληλα για πρώτη φορά κόντρα στην πρώην του ομάδα. Στην πρώτη του επαφή με την μπάλα χάνει μεγάλη ευκαιρία σε τετ α τετ.\nΔιαβάστε ακόμη : Το 1915… διόρισαν πρωταθλήτρια, το 1925 ήρθε το «Scudetto delle pistole»!\nΔόξα Θεολόγου Ποτού: Τζιώρτζης, Ζενέλι, Παπαδόπουλος, Αντωνιάδης, Ζιούλης, Μπλάτζιος, Μουλλάι, Νιζάμης, Λάτα, Αλόπουλος, Ανθουλάκης.\nΈνωση Αλεξανδρούπολης (Ουσταμπασίδης): Συνοδινός, Δορουγιδένης, Μαυρομάτης, Λίτσιος, Κομεσίδης, Πατσιώρας Κ., Γκαβανόζης (88′ Ευστρατιάδης), Μαλτέζος (65′ Καρακασίδης), Καβατζικιώτης (86′ Πατσιώρας Α.), Παπαοικονόμου (80′ Λαζαρίδης), Αμπραχαμιάν.\n(24′ Δόντσος, 82′ Λαζαρίδης)\nΔόξα Θεολόγου – Ένωση Αλεξανδρούπολης 0-1\nΑετός Ορφανού – Ηρακλης Ζυγού 1-0\nΑπόλλων Παραλιμνίου – Πανσερραϊκός 0-0\nΠανδραμαϊκός – Κιλκισιακός 2-1\n(60′ Τσελέπης, 75′ Μπελμάνι / 40′ Λάμπογλου)\nΔόξα Κάτω Καμήλας – Κεραυνός Πέρνης 4-1\n(29′ Κεχαγιάς, 55′ Σαρέγκος, 64′ Τσομαχασβίλι, 88′ Γεράκης / 66′ Κωνσταντάρας)\nΠανσερραϊκός 40 (43-10)\nΝέστος Χρυσούπολης 35 (27-16)\nΠανδραμαϊκός 33 (26-13)*\nΔόξα Κάτω Καμήλας 27 (30-18)\nΑπόλλων Παραλιμνίου 27 (22-13)\nΆρης Αβάτου 26 (21-18)\nΑετός Ορφανού 25 (26-17)\nΈνωση Αλ 21 (15-20)\nΟρφέας Ξάνθης 15 (15-28)*\nΚεραυνός Πέρνης 15 (21-33)\nΚιλκισιακός 10 (12-32)*\nΗρακλής Ζυγού 7 (7-18)*\nΔόξα Θεολόγου 2 (4-33)\nΠαράδοση δωρεάς υλικού για την Αστυνομική Διεύθυνση…


Σαν Ποσιντόνιο, IT: Ενοικιαζόμενα για διακοπές το 2019 | HomeAway\nΣαν Ποσιντόνιο: Βρείτε τις καλύτερες επιλογές τουριστική κατοικίας για τις διακοπές σας.\nΣαν Ποσιντόνιο, IT: Πού να μείνετε;\nΣαν Ποσιντόνιο: Στις καταχωρίσεις των καταλυμάτων μας για το 2019, θα βρείτε συνολικά 17 διαφορετικά εξοχικά σπίτια. Από 5 Οικίες έως 6 Αγροικίες, επιλέξτε το ιδανικό κατάλυμα για εσάς, για να απολαύσετε μια αξέχαστη διαμονή με την οικογένεια και τους φίλους σας. Με τη HomeAway θα νιώθετε όπως στο σπίτι σας.\nΠοια είναι τα πιο δημοφιλή κοντινά σημεία ενδιαφέροντος και αξιοθέατα για να μείνετε σε Σαν Ποσιντόνιο;\nΗ HomeAway προσφέρει μεγάλη ποικιλία καταλυμάτων διακοπών κοντά σε υπέροχα μέρη που μπορείτε να επισκεφτείτε σε Σαν Ποσιντόνιο. Σύμφωνα με τους ταξιδιώτες της HomeAway αυτά είναι τα κορυφαία και δημοφιλέστερα σημεία ενδιαφέροντος κοντά στα οποία μπορείτε να μείνετε:\nΜνημείο των Μαρτύρων της Ανεξαρτησίας: 654 ενοικιαζόμενα καταλύματα\nΔημαρχείο της Μιραντόλα: 108 ενοικιαζόμενα καταλύματα\nΔημαρχείο Μοδένας: 156 ενοικιαζόμενα καταλύματα\nΣταθμός Camposanto: 126 ενοικιαζόμενα καταλύματα\nPiazza Mantegna (πλατεία): 220 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, στα οποία μπορείτε να βρείτε το ιδανικό μέρος για να μείνετε σε Σαν Ποσιντόνιο. Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα ενοικιαζόμενα καταλύματα κοντά στο σημείο ενδιαφέροντος της επιλογής σας.\nΜπορώ να νοικιάσω Οικίες σε Σαν Ποσιντόνιο;\nΝαι, φυσικά. Η HomeAway προσφέρει 5 Οικίες σε: Σαν Ποσιντόνιο. Άλλοι δημοφιλείς τύποι ενοικιαζόμενων καταλυμάτων μας σε Σαν Ποσιντόνιο περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Σαν Ποσιντόνιο) με αυτήν την παροχή ή χαρακτηριστικό πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την παροχή ή χαρακτηριστικό (πισίνα) ανάμεσα στα 3 τουριστικά καταλύματά μας σε: Σαν Ποσιντόνιο.Χρησιμοποιήστε τη μπάρα αναζήτησής μας, για να αποκτήσετε πρόσβαση σε ποικιλία διαθέσιμων ενοικιαζόμενων καταλυμάτων.\nΣαν Ποσιντόνιο - Εξερευνήστε προορισμούς στη γύρω περιοχή\nΔημαρχείο της Μιραντόλα\nΠαλάτι των Δόγηδων Palazzo Ducale di Mantova\nΕνορία Pieve di Cento\nPiazza Sordello (Πλατεία)\nΚαθεδρικός της Μιραντόλα\nΚαθεδρικός της Mantua


((i)) Βύρωνας: σπάσιμο γραφείων ΣΥΡΙΖΑ - επίθεση σε γραφεία ΑΝΕΛ\nΒύρωνας: σπάσιμο γραφείων ΣΥΡΙΖΑ - επίθεση σε γραφεία ΑΝΕΛ\n28/07/2016 9:49 μμ.\nΤο βράδυ της Τετάρτης προς Πέμπτη σαν μια ελάχιστη απάντηση στις εκκενώσεις των καταλήψεων Ορφανοτροφείου, Νίκης και Hurriya στη Θεσσαλονίκη από την αριστερο-ακροδεξιά συγκυβέρνηση ΣΥΡΙΖΑ-ΑΝΕΛ κάναμε μια νυχτερινή επιδρομή στα γραφεία των εν λόγω κομμάτων στο Βύρωνα.\nΟι επιθέσεις αυτές στους αυτοοργανωμένους χώρους και της καταλήψεις δεν μας φοβίζουν. Μας εξοργίζουν. Κάνουν τον αγώνα ντόπιων και μεταναστών πιο δυνατό.


Επέκταση σε Χουλτ έως το 2020\nΠαίκτης του Παναθηναϊκού μέχρι το 2020 θα είναι ο Νίκλας Χουλτ, καθώς η «πράσινη» ΠΑΕ επέκτεινε για ένα επιπλέον χρόνο το συμβόλαιο του Σουηδού αριστερού μπακ, το οποίο έληγε αρχικά το καλοκαίρι του 2019.\n«Η Π.Α.Ε. Παναθηναϊκός ανακοινώνει την υπογραφή νέου συμβολαίου με τον Νίκλας Χουλτ. Ο διεθνής Σουηδός αμυντικός επέκτεινε τη συνεργασία του με το Τριφύλλι κατά ένα χρόνο σε σχέση με το προηγούμενο συμβόλαιο που είχε υπογράψει πέρυσι».\nΑπό την πλευρά του, ο 27χρονος άσος δήλωσε στην ιστοσελίδα του συλλόγου: «Νιώθω πολύ καλά. Ήταν μια εξαιρετική σεζόν με τον Παναθηναϊκό. Είμαι πολύ χαρούμενος που θα μείνω ακόμα τρία χρόνια στην ομάδα. Ελπίζω ότι αυτή τη σεζόν θα έχουμε μια πολύ καλή ομάδα και πιστεύω ότι με τον προπονητή μας και τις προσθήκες που γίνονται, έχουμε όλες τις προϋποθέσεις για να δημιουργήσουμε ένα δυνατό σύνολο. Είναι κάπως σαν επιβράβευση για μένα. Έκανα μια καλή σεζόν εδώ, έπαιξα πολλά παιχνίδια και αυτό ήταν πολύ σημαντικό για μένα γιατί κέρδισα και τη συμμετοχή μου στην εθνική ομάδα. Αποτελεί πρόκληση για μένα να βελτιώνομαι κάθε χρόνο και πιστεύω ότι την εφετινή σεζόν θα είμαι ακόμα καλύτερος γιατί έκανα καλή προετοιμασία και εάν είμαι υγιής θα κάνω ένα βήμα παραπάνω στην αγωνιστική παρουσία μου».


Blue Bird: Ανάμεσα σε δύο κόσμους - ΛΥΚΟS Magazine\nBy Άγγελος Κλειτσίκας on February 14, 2014 in Να Πας\nΜία από τις λιγότερο γνωστές αλλά τα τελευταία χρόνια ταχύτατα αναπτυσσόμενες περιοχές του κέντρου της Αθήνας, είναι το κομμάτι που βρίσκεται ανάμεσα στην Ερμού και στη Πλάκα. Μεταξύ των οδών Νίκης και Βουλής στήνεται ένα πολύ ιδιαίτερο πολιτισμικά ,και όχι μόνο, σκηνικό: Μοντέρνα ιαπωνικά εστιατόρια και ινδική κουζίνα, ξεχασμένα από το χρόνο μανάβικα στο ισόγειο ετοιμόρροπων νεοκλασικών, ταξιδιωτικά βιβλιοπωλεία σαν αυτά στο Notting Hill, μαγαζιά με αντίκες και κιτς αναμνηστικά, ζαχαροπλαστεία ρομαντικότερων εποχών και μοντέρνα Wine Bars. Κρυμμένο ανάμεσα στις μυρωδιές από κάρυ και νουντλς, στο νούμερο 4 του πεζοδρομημένου Γάμα της οδού Ηπίτου, βρίσκεται το λιλιπούτειο Blue Bird.\nΤο Blue Bird είναι ένα πολύ ξεχωριστό μπαράκι και αυτό γίνεται εμφανές, και μόνο από την πρώτη οπτική επαφή με το εξωτερικό του χώρο. Ανάμεσα σε αναπαλαιωμένα νεοκλασικά κτίρια και ‘’εκμεταλλευόμενο’’ την δυτικοευρωπαική ατμόσφαιρα που αποπνέει ο πεζόδρομος , μοιάζει σαν να έχει ξεκολλήσει γεωγραφικά από το κέντρο του Παρισιού και να έχει παγώσει χρονικά στο κέντρο της Αθήνας. Μπαίνοντας όμως μέσα, ένα πολύ διαφορετικό, θεωρητικά αταίριαστο αλλά πρακτικά απόλυτα αρμονικό, σύμπαν ξετυλίγεται μπροστά σου. Τα μικρά αγαλματάκια από πουλιά στο τοίχο, ο ανανάς στο ράφι πίσω από το μπάρ, τα πόστερ από 80s μπάντες διαφημίσεις , τα εύθυμα χρώματα των τοίχων καθώς και η γενικότερη ρετρό διακόσμηση, αθροιστικά δίνουν την εντύπωση πως έχεις μεταφερθεί σε κάποιο θερμότερο περιβάλλον. Οι εκπλήξεις δεν σταματάνε εκεί. Η μεγάλη ποικιλία από ουίσκι και μπέρμπον, τα λίγα,αλλά εξαιρετικά κοκτέιλ καθώς και η κλασσική αξία ενός μεγάλου ποτηριού βαρελίσιας Budweiser δημιουργούν ένα ευχάριστο τρίλημμα που λύνεται μόνο από τη διάθεση την κάθε βραδιά. Τελικά όμως, οι μουσικές επιλογές σε συνδυασμό με την ατμόσφαιρα είναι και το φόρτε του μαγαζιού. Η Jazz είναι η σταθερή αξία και η αισθητικά πιο ταιριαστή μουσική επιλογή που θα μπορούσε να υπάρξει για το Blue Bird, προτιμώντας κατά βάσει Bebop κομμάτια. Οι πραγματικά ξεχωριστές μουσικές βραδιές όμως, είναι η Τρίτη και η Παρασκευή οπότε και δύο διαφορετικοί DJ τη κάθε μέρα επιλέγουν πιο χορευτικά, soul-funk κομμάτια ενώ περιστασιακά φλερτάρουν και με την ηλεκτρονική μουσική. Κατά καιρούς έχω ακούσει από Rapture και Four Tet μέχρι Matthew E. White και Mayer Hawthorne, δηλαδή μοντέρνα soul που αποτελεί το τέλειο σάουντρακ για ένα χώρο σαν και αυτό.\nΤο Blue Bird είναι ιδανική επιλογή τόσο για καλοκαίρι όσο και για χειμώνα. Ο γεμάτος από νεανικές παρέες , μουσικές και φώτα πεζόδρομος το καλοκαίρι, μετατρέπεται σε μία ήσυχη γειτονιά το χειμώνα όπου η δράση μεταφέρεται μέσα στο μικρό μπαράκι. Όποτε και να επιλέξεις να επισκεφτείς το Blue Bird, το μόνο σίγουρο είναι πως η επιστροφή στο μετρό μέσα από τη Πλάκα φαντάζει μία εντελώς διαφορετική και πολύ πιο συναρπαστική εμπειρία.\nShare the post "Blue Bird: Ανάμεσα σε δύο κόσμους"\nΈνα ζωντανό, ποιητικό πέρασμα στο Σταυρό του Νότου


Προσφορά Cosmote TV - Σελίδα 580\nΣελίδα 580 απο 614 Πρώτο ← Shift ... 480570576577578579580581582583584590 ... Shift → Τελευταία\nΕμφάνιση αποτελεσμάτων σε εξέλιξη 5,791 έως 5,800 από 6136\nΘέμα: Προσφορά Cosmote TV\n02-04-2020, 16:33 #5791\nΠεριμενω ποσες μερες να με παρουν για ανανεωση, η αναμονή εχει ξεφυγει.πλήρως κατανοητό στις μερες που ζουμε αλλα θα επρεπε να υπηρχε ενας τροπος ,το live chat το εκοψαν μεσω Ιστοσελίδας.\n02-04-2020, 19:55 #5792\nσε 2 μήνες λήγει η cosmote tv full που είχα κάνει στα 15ευρώ (το είχα συνδυάσει μαζί με σταθερό τηλέφωνο).\nΣήμερα με πήραν για ανανέωση στα 22 ευρώ και φυσικά είπα όχι και ότι θα επικοινωνήσω μαζί τους για την διακοπή όταν θα πλησιάσει περισσότερο η ημερομηνία λήξης του συμβολαίου.\nΥπάρχει λέτε περίπτωση να ανανεώσω στα 15 ευρώ και πάλι;\nη παιδεία απλά... https://www.ipedia.gr\n02-04-2020, 20:37 #5793\nΔεν θα το απέκλεια.\nΑν και αυτό προβλέπεται να σου προσφερθεί μόνο έπειτα από αίτηση φορητότητας πρός καμμιά Nova.\n02-04-2020, 20:48 #5794\nΜπα για κάνα 20ρικο το κόβω το μήνα full pack.\n04-04-2020, 21:55 #5795\nΜετα τη ληξη του συμβολαιου καλεσα 13888 οπου αρχικα μου προτεινανε για ανανεωση στα 22€ το full pack για ενα χρονο. Αρνηθηκα ισχυριζομενος το οικονομικο και ζητησα διακοπη. Την επομενη με πηρανε απο το τμημα διακοπων οπου μου προτεινανε 20€ το full για ενα χρονο, κατοπιν ζητησα να μου δωσουν δωρο 200 λεπτα προς ολους το μηνα σε καρτοκινητο οπως και εκαναν και μουδωσαν επιπλεον δωρο 10€ για ενοικιαση ταινιων μεσα στο επομενο διμηνο. Αποδεχτηκα, μιας και με βολεψαν τα λεπτα ομιλιας.\n14-04-2020, 18:50 #5796\nΧωρίς πολλά πολλά, ανανέωση του cinema pack στα 11€, όσο το είχα και τώρα, με τηλέφωνο στο 13888\n15-04-2020, 11:42 #5797\nεγω ανανεωσα αρχες φεβρουαριου μετα απο δικο τους τηλεφωνο με πιασανε κυριολεκτικα στον υπνο γατι κοιμομουν μου προτειναν 22 ευρω οπως το ειχα δηλαδη ρωτησα αν γινεται να παει 20 μου ειπαν οχι και δεν το κουρασα και μαλλον την πατησα\n19-04-2020, 10:00 #5798\nΧρόνια πολλά σε όλους, με υγεία.\nΑνανέωσα χθες το συμβόλαιο που είχα με Cosmote, δωρεάν αστικά/υπεραστικά + 2 ώρες κινητά + VDSL 50 (πραγματική στα 49) με 32,6€/μήνα για 2 χρόνια.\nΕίχα comsote TV multiroom full pack με 2 αποκωδικοποιητές. Μου πρότειναν με 15€ sports ή cinema ή 22€ για full pack. Ήμουν αποφασισμένος να το κόψω οπότε τέλος προς το παρόν η δορυφορική.\nΈχω Netflix + ότι κατεβάζω και βάζω στο Plex (nas server).\n23-04-2020, 10:37 #5799\nΑνανεωσα απο αοριστου και αφου περίμενα ματαίως να με καλέσουν σε αιτημα μου,τηλεφωνησα εκ νέου κ μου έδωσαν τιμη τιμοκοταλογου,χωρις να πω κ πολλα μου δωσαν 22ε στην τιμη που ειχα κ πριν.\nΕλπιζω μεσα στο χρονο να στρώσει το περιεχομενο διαφορετικα ειναι η τελευταια χρόνια.\n24-04-2020, 12:24 #5800\nΑπάντηση: Re: Προσφορά Cosmote TV\nΑρχική Δημοσίευση από papaki_papaki\nTαινίες/σειρές έχουν σταματήσει τα γυρίσματα... θα βαρεθούμε επαναλήψεις.\nΑθλητικά ακόμα κι αν ξεκινήσουν τα πρωταθλήματα, κάποια στιγμή θα διακοπούν ξανά. Σίγουρα θα υπάρξει και 2ο κύμα και 3ο κορωνοϊού.\nΕγώ πάνω από 15 για full pack δεν πρόκειται να δώσω.


Ο Δον Κιχώτης ΣΕΦ | κουζινα , γευσεις | womenonly.gr\nΟ Δον Κιχώτης ΣΕΦ\nΟ Κώστας Τσίγκας είναι για όλους τους άλλους ένας πολυτάλαντος σεφ. Για την οικογένεια, όμως, του Εθνους είναι πολύ περισσότερα. Για την ακρίβεια, για εμάς είναι ένα βιβλίο. Εκείνο το βιβλίο που ξέρεις πως όταν το διαβάσεις, θα αλλάξει η ζωή σου και όχι μόνον η κουζίνα σου.\nΚάθε φορά που έβλεπα τον Κώστα Τσίγκα στο γραφείο με τις γευστικές αγωνίες του για το Cook Book ήθελα να τον ρωτήσω πολλά. Τελικά, κατάφερα να τον ρωτήσω πολύ λίγα. Σε κάθε ερώτηση που έκανα, η απάντηση που εισέπραττα γεννούσε και άλλα ερωτήματα. Θα μπορούσα να μιλάω μαζί του για ώρες. Ο Κώστας Τσίγκας είναι μια ανεξάντλητη πηγή έμπνευσης, ανατροπής και δημιουργίας. Ενας σεφ ποιητής και επαναστάτης.\nΓιατί σε αποκαλούν διανοούμενο σεφ;\nΔιανοούμενος, όπως έλεγε, ο Huxley είναι κάτι περισσότερο ενδιαφέρον από το σεξ. Προς απογοήτευση όλων αυτών που πιστεύουν ότι το φαγητό είναι ερωτικό υποκατάστατο, δεν είναι, παρά τις φιλότιμες προσπάθειες όλων όσοι ασχολούνται με τη μαγειρική. Για ποιον λόγο με αποκαλούν, όμως, διανοούμενο σεφ, δεν γνωρίζω πραγματικά. Ισως, από το γεγονός ότι πάντα έβλεπα τη μαγειρική ως επέκταση της γεωργικής και της βιομηχανικής παραγωγής. Επίσης, πάντα πίστευα ότι τα συστατικά έχουν πίσω τους μια ιστορία που δεν μπορεί κανείς να παραγνωρίσει.\nΗ συνταγή είναι κάτι που προκύπτει πρώτα στο μυαλό ή στον πάγκο;\nΓια κάποιον λόγο, η μαγειρική έχει πλάσει ένα κλίμα «εξουσίας» γύρω της, με αυστηρές οδηγίες που χωρίς αυτές δεν μπορείς να μαγειρέψεις. Ισως, αυτή είναι και η αιτία που η μαγειρική συνταγή είναι γλωσσολογικά όμοια με την ιατρική συνταγή. Κανονικά, η συνταγή είναι πρακτικός οδηγός για κάτι που δεν έχεις ξανακάνει και όλο το υπόλοιπο «παιχνίδι» παίζεται στον πάγκο. Είναι χαρακτηριστικό ότι τα περισσότερα βιβλία συνταγών σε χώρες με αναπτυγμένη κουζίνα αναφέρουν «όσο χρειάζεται» αντί για συγκεκριμένες ποσότητες. Βέβαια, τώρα, την εποχή του ίντερνετ, όλοι πιστεύουμε ότι έχουμε λυμένο το ζήτημα γιατί η συνταγή βρίσκεται όσο μακριά βρίσκεται το google από την κουζίνα μας. Πρέπει να ομολογήσω ότι ανέκαθεν ονειρευόμουν να δημιουργήσω έναν ιό που θα πειράζει τις συνταγές στο ίντερνετ για να «αποκαταστήσω» την τάξη!\nΤηλεοπτική μαγειρική. Ολο αυτό το trend πιστεύεις ότι θα αφήσει κάτι καλό στην κουζίνα;\nΝαι, αν έχεις μεγάλη κουζίνα θα σου τη γεμίσει με gadgets, μια μεγάλη τηλεόραση για να παρακολουθείς μαγειρικές εκπομπές και πολλά βιβλία. Κινδυνεύουμε να βιώσουμε την εποχή όπου οι μάγειροι θα είναι οι trend setters της εποχής μας. Τουλάχιστον τα παθαίνουμε όλα αυτά μαθαίνοντας τα πάντα γύρω από τη μαγειρική....\nΟι άντρες στην Ελλάδα ποτέ άλλοτε δεν ήταν τόσο fans της μαγειρικής όσο σήμερα. Tι πρέπει να έχει στο μυαλό του όποιος φιλοδοξεί να γίνει σεφ;\nΑντρες με ποδιές στη κουζίνα. Το αγαπημένο μου θέμα! Αποφασίσαμε να κατακτήσουμε το μοναδικό οχυρό του σπιτιού που δεν είχαμε αγγίξει μέχρι τώρα, όχι ίσως γιατί δεν το θέλαμε, αλλά γιατί μάλλον φοβόμασταν το κοινωνικό στίγμα. Μέχρι πρόσφατα, κάποιος γινόταν μάγειρας γιατί «δεν είχε μέλλον» κάπου αλλού. Τώρα, χάρη στην τηλεόραση, το επάγγελμα έχει αποκτήσει μια «αίγλη» και ο ανταγωνισμός είναι τεράστιος Αυτό που πρέπει να ξέρουν είναι ότι δεν υπάρχουν πια οι ελκυστικές υλικές ανταμοιβές και ότι χρειάζεται να περάσουν χιλιάδες ώρες εργασίας μέσα στην κουζίνα.\nΛάδι τρούφας, αγάρ αγάρ, ασιάγκο, κινόα. Εμείς που μεγαλώσαμε με λαχανικά εδώδιμα και εποχιακά χάσαμε, τελικά, πολλά;\nΚαι ναι και όχι. Ναι, χάσαμε τη δυνατότητα να γευθούμε εδώ και χρόνια όλα αυτά τα συστατικά με τα οποία «διασκέδαζε» η αστική τάξη. Τι να πεις όμως για όλα τα υπόλοιπα που χάσαμε και ποτέ δεν θα μπορέσουμε να «γευθούμε»; Το δυστύχημα είναι ότι άσχετα με την προέλευση των υλικών, κινδυνεύουμε να χάσουμε τα ίδια τα συστατικά που παράγονται δίπλα μας, τη διαφορετικότητα των ποικιλιών και την εποχικότητά τους μέσα από διαδικασίες μη ελεγχόμενες από εμάς. Αν ήμουν «πατριώτης» μάγειρας, θα έλεγα να μην αγοράζουμε υλικά που δεν παράγονται στην Ελλάδα και θα έλυνα έτσι το πρόβλημά μου. Ομως, το ζήτημα είναι ιδιαίτερα περίπλοκο και δεν λύνεται με τσιτάτα.\nΗ κρίση βλάπτει σοβαρά και την κουζίνα;\nΗ κουζίνα στο επίπεδο που τη συζητούμε εδώ, προϋποθέτει την αφθονία. Ολοι μας μαγειρεύουμε και συζητάμε για τη μαγειρική σαν να μη συμβαίνει τίποτα γύρω μας, σαν να μην υπάρχουν άνθρωποι που δεν έχουν να φάνε δίπλα μας. Προφανώς και η κρίση βλάπτει την κουζίνα και εδώ θα πρέπει να πούμε ότι οι πρώτες φωνές που ακούσαμε πριν από την εμφάνιση της κρίσης αφορούσαν τη σπέκουλα, σε παγκόσμιο επίπεδο, με τις επενδυτικές ρεμούλες πάνω στις πρώτες ύλες για την καθημερινή μας διατροφή. Ποιός δεν θυμάται τις διαδηλώσεις για την αύξηση της τιμής των αλεύρων στην Αίγυπτο λίγο πριν από την εξέγερση, τις τρομακτικές αυξήσεις στην τιμή του ρυζιού το 2009 κ.λπ.;\nΟι γευστικές επιλογές χαρακτηρίζουν έναν άνθρωπο;\nΕίμαστε αυτό που τρώμε και ταυτόχρονα αυτό που δεν τρώμε. Οι επιλογές μας έχουν πολιτικό χαρακτήρα, με την ευρύτερη έννοια του όρου. ? Εί μαστε αρχαία σώματα πάνω στα οποία επεμβαίνει ο εκσυγχρονιστικός χαρακτήρας του φαγητού μας.\nΠοια γεύση είχε η παιδική σου ηλικία και ποια η ενήλικη;\nΠαιδική γεύση: Φρεσκοφρυγανισμένο ψωμί με μια μεγάλη δόση από φρέσκο ελαιόλαδο και μπόλικη χοντρή ζάχαρη πάνω του. Ενήλικη γεύση: Φρεσκοφρυγανισμένο ψωμί με μπόλικο φρέσκο ελαιόλαδο και λιγότερη χοντρή ζάχαρη πάνω του.\nΠοια είναι τα μυστικά ενός επιτυχημένου δείπνου;\nΠροετοιμασία, προγραμματισμός και μπόλικο καλό κρασί. Οργανώνεις ένα τραπέζι για να είσαι εκεί και όχι στην κουζίνα. Εύκολες βατές και δοκιμασμένες συνταγές και πολλές ιστορίες να συνοδεύουν το δείπνο.\nΠοια είναι τα απαραίτητα εργαλεία σε μια κουζίνα;\nΚαλό μαχαίρι, γουδί και γουδοχέρι, ένα καλό τηγάνι και μια καλή επίπεδη και σχετικά πλατιά κατσαρόλα. Για όλα τα υπόλοιπα μπορούν να βρεθούν εναλλακτικές.\nΘα άνοιγες ξανά εστιατόριο;\nΜου είναι δύσκολο να ζήσω χωρίς και μακριά από αυτό. Ακόμα και τώρα που μιλάμε σχεδιάζω το επόμενο, ακόμη κι αν αυτό είναι απλώς μια φαντασίωση. Εκτός από το «είμαστε αυτό που τρώμε», εμείς οι μάγειροι είμαστε και αυτό που μας καταστρέφει.\nΡωτώντας τον δημοσιογράφο Κώστα Τσίγκα, ποιο νομίζεις ότι είναι το μυστικό της επιτυχίας του Cook Book;\nΤο Cook book προσπάθησε περισσότερο από κάθε άλλο περιοδικό στον χώρο να απαλύνει τον φόβο από τη μαγειρική διαδικασία και την παρουσία στην κουζίνα. Αυτό το κατάφερε παρουσιάζοντας συνταγές καθημερινές, εύκολες, με σπιτικό χαρακτήρα και συστατικά που ήταν εύκολο να βρεις και βασισμένα στην εποχή τους. Επίσης, προσπάθησε και προσπαθεί να μην είναι συνταγοκεντρικό, με την αυστηρότητα του όρου, αλλά να βασιστεί σε μια μαγειρική λογική μέσα στην οποία τίποτε καταστροφικό δεν θα συνέβαινε σε ένα πιάτο αν κάτι πήγαινε στραβά σε ένα από τα συστατικά. Επίσης, το Cook Βook ήταν το πρώτο περιοδικό που βασίστηκε στα συστατικά ως την κεντρική μορφή στη μαγειρική διαδικασία και όχι στους φανφαρονισμούς των τεχνικών και των περίπλοκων τους.\nΡωτώντας τον μπαμπά Κώστα Τσίγκα, για την παιδική διατροφή: Ποια είναι εκείνα τα πιάτα που δεν πρέπει να λείπουν από το τραπέζι μιας οικογένειας;\nΤα ζυμαρικά -που θέλει ή δεν θέλει ο γονιός, δεν μπορεί να τα βγάλει από το τραπέζι- και τα λαχανικά, τα οποία για να έχουν κάποια συνεχή παρουσία θα πρέπει να παρουσιάζονται και να προετοιμάζονται με ενδιαφέροντες για τα παιδιά τρόπους. Βλέπετε, για τα παιδιά το φαγητό περιλαμβάνει και μια τεράστια δόση αισθητικής κι αυτό είναι που τα κάνει δύσκολους πελάτες. Τέλος, τα φρούτα πρέπει να είναι πανταχού παρόντα μέσα στο σπίτι σε διάφορες μορφές. Ακόμα και ως γλυκό.\nΑν η μαγειρική ταυτιζόταν με μια από τις επτά μορφές Τέχνης, ποια θα ήταν αυτή και γιατί;\nΗ σχέση της μαγειρικής με την αισθητική μπορεί να είναι μόνο λειτουργική, γι’ αυτό και δεν την βλέπω σαν τέχνη. Θα μπορούσα να την παρομοιάσω με τη γλυπτική, κινδυνεύοντας όμως να υπεραπλουστεύσω αυτήν τη μεγάλη μορφή Τέχνης. Κάποιες, όμως, στημένες πρώτες ύλες θυμίζουν ένα γλυπτό. Σίγουρα έχει και κάποια στοιχεία ζωγραφικής. Αλλά μόνο από την άποψη των χρωμάτων. Θα μπορούσε κάποιος για παράδειγμα να κάνει ένα πιάτο, που να θυμίζει πίνακα του Modrian. Αλλά έως εκεί. Ποτέ αυτό το πιάτο δεν θα μπορούσε να μιλήσει με τα λόγια που μίλησε και συνεχίζει να μιλά ένας πίνακας του Μodrian.\nΜεταξύ άλλων, ο Κώστας Τσίγκας συνεργάζεται με το περιοδικό Cook Book του Εθνους από την αρχή της έκδοσής του.\nAπό τη ΔΩΡΑ ΜΑΣΤΟΡΑ\nPhoto: ΑΛΕΞΑΝΔΡΟΣ ΙΩΑΝΝΙΔΗΣ


Της …πάνε τα δύσκολα της ΑΕΠ Ευμοίρου\nΤο Σάββατο στις 15.00΄ έγινε η 11η αγωνιστική της Α2 όπου είχαμε την πρώτη ήττα του πρωτοπόρου Αετού Τοξοτών στο Δροσερό ενώ μεγάλος κερδισμένος της αγωνιστικής ήταν ο Κεραυνός Λευκόπετρας, που με την νέα του νίκη, έφτασε σε απόσταση δύο βαθμών από την δεύτερη θέση.\nΤην ίδια ώρα είχαμε την 7η αγωνιστική της Β΄ ΕΠΣ και την μείωση κατά μιας ομάδας του ρετιρέ του βαθμολογικού πίνακα, αφού στο ντέρμπι κορυφής του ΔΑΚ, ο Άτλας Σελίνου μετάτον Άρη Αβάτου, υποχρέωσε σε νέα ήττα τον Ορφέα 2005 ρίχνοντας τον στην δεύτερη θέση\nΤην Κυριακή το πρωί στις 11.00΄έγινε η Γ΄ ΕΠΣ, όπου στο πλαίσιο της έβδομης αγωνιστικής οι δύο πρωτοπόροι είχαν εύκολο έργο.\nΣτην Α1 το απόγευμα της Κυριακής, οι δύο πρωτοπόροι Αθλητική Ένωση Ποντίων Ευμοίρου και Αναγέννηση Θαλασσιάς προχώρησαν με νίκες, ενώ μεγάλοι κερδισμένοι ήταν ο Άρης Πετεινού και η Θράκη Συδινής που ξέφυγε για τα καλά από την ουρά του βαθμολογικού πίνακα. Τέλος, χωρίς νίκη φιλοξενούμενου η αγωνιστική που σημειώθηκαν τρεις ισοπαλίες και μόλις δέκα πέντε γκολ.\nΑ1 ΕΠΣ: Εύμοιρο – Θαλασσιά οδηγούν την κούρσα\nΑΛΛΟ ένα ντέρμπι πήρε η Αθλητική Ένωση Ποντίων Ευμοίρου που κέρδισε την Βιστωνίδα στο Εύμοιρο, σε ένα αγώνα που όλα τα γκολ μπήκαν στο πρώτο ημίχρονο. Οι γηπεδούχοι προηγήθηκαν στο 11΄ λεπτό με 2-0, οι φιλοξενούμενοι μείωσαν σε 2-1 λίγο πριν το τέλος του ημιχρόνου και ενώ αγωνίζονταν από το 50΄ με 10 παίκτες λόγω αποβολής παίκτη τους, έχασαν μοναδική ευκαιρία να φύγουν τουλάχιστον με ένα βαθμό αφού στο 65΄ έχασαν πέναλτι.\nΑΠΟ ΤΟ 2΄ λεπτό η Αναγέννηση Θαλασσιάς πήρε το προβάδισμα στο σκορ απέναντι στον Ηρακλή Ν. Ζυγού και αφού δεν μπόρεσε να το αυξήσει μέχρι το τέλος του 45λεπτου έδωσε την ευκαιρία στους παίκτες του Νίκου Κριεζή να βγουν μπροστά στην επανάληψη όμως η υπεροχή τους ήταν φλύαρη με αποτέλεσμα στο 80΄ σε μία από τις ξαφνικές αντεπιθέσεις οι παίκτες του Κελίδη να κλειδώσουν την νίκη.\nΩΡΑΙΟ παιχνίδι έγινε στον Πετεινό μεταξύ του Άρη και του Αστέρα Μαγικού με τους γηπεδούχους να παίρνουν την νίκη με ένα γκολ που επιτεύχθηκε στο 75΄ λεπτό. Αυτή ήταν μόλις η δεύτερη εντός έδρας επιτυχία για το συγκρότημα του Γιάννη Δημητριάδη που το έφερε μόνο στην 3η θέση. Από την άλλη η ομάδα του Φάνη Τσουβαλίδη έχει να δει το … χρώμα της νίκης από την 6η αγωνιστική όταν κέρδισε μέσα στην Κεντητή, δηλαδή πέντε αγωνιστικές.\nΠΕΜΠΤΗ ισοπαλία για τον Ερμή και 4η μακριά από την Μάνδρα, που έφυγε με λευκή ισοπαλία από τον Κένταυρο σε ένα κλειστό παιχνίδι με λίγες ευκαιρίες, που έφερε την ομάδα του Πετρίδη στην 4η θέση, ισόβαθμη με την Θράκη Συδινής.\nΗ ΟΜΑΔΑ του Πάρη Πραφτσιώτη υποτίμησε την ουραγό και αδύναμη Θύελλα Μαγγάνων και παρα λίγο να το πληρώσει. Βρέθηκε πίσω στο σκορ στο 22΄ και πέτυχε το νικητήριο γκολ στο 85΄ ενώ οι φιλοξενούμενοι στο τελευταίο λεπτό έχασαν μοναδική ευκαιρία να φύγουν με τον δεύτερο βαθμό.\nΔΕΥΤΕΡΗ συνεχόμενη εντός έδρας απώλεια για τον Π. Μελά Κουτσού. Μετά την ήττα από την Κεντητή η ομάδα του Καρασερίδη παραχώρησε ισοπαλία στον Ατρόμητο Χρύσας που έβρισκε τον τρόπο να ισοφαρίζει γρήγορα το προβάδισμα που έπαιρναν οι γηπεδούχοι.\nΔΙΚΑΙΗ μοιρασιά είχαμε στην Κεντητή όπου η ομώνυμη ομάδα και η Ασπίδα αναδείχθηκαν ισόπαλοι με 1-1. Οι γηπεδούχοι προηγήθηκαν στο ξεκίνημα του αγώνα και αφού δεν μπόρεσαν να αυξήσουν τον δείκτη του σκορ στην υπεροχή τους δέχθηκαν την ισοφάριση στο ξεκίνημα της επανάληψης, με τους παίκτες του Παναγιώτη Καμαράκη να ζητούν στην συνέχεια την νίκη χωρίς αποτέλεσμα.\nΤο εμπόδιο του Αστέρα στο Μαγικό καλείται να ξεπεράσει η ΑΕΠ Ευμοίρου, ενώ δύσκολη έξοδο έχει και η Αναγέννηση Θαλασσιάς στην Φελώνη με την Βιστωνίδα, που θέλει επιστροφή στις νίκες για να μην απομακρυνθεί ακόμη περισσότερο από την κορυφή. Δεύτερο συνεχόμενο παιχνίδι στον Πετεινό για τον Άρη επί της Θράκης και ενώ απομένουν τέσσερις αγωνιστικές για την ολοκλήρωση του α΄ γύρου.\nΑ2 ΕΠΣ: ΠΡΩΤΗ ΗΤΤΑ ΓΙΑ ΤΟΝ ΑΕΤΟ\nΗ πρώτη ήττα του πρωτοπόρου Αετού, η επιστροφή στις νίκες του Ερ. Αστέρα Σελέρου, η νέα νίκη του Κεραυνού Λευκόπετρας και το μεγάλο σκορ του Νέστου Κύρνου στο Αυξέντιο, ήταν τα πιο χαρακτηριστικά στοιχεία της 11ης αγωνιστικής της Α2.\nΟ ΠΡΩΤΟΠΟΡΟΣ Αετός Τοξοτών είχε δύσκολη έξοδο στο Δροσερό, όμως η εμφάνισή του έδωσε την δυνατότητα στον Φίλιππο να τον υποχρεώσει στην πρώτη του ήττα, που ήρθε στην επανάληψη με δύο γκολ σε διάστημα δέκα πέντε λεπτών.\nΕΠΑΝΗΛΘΕ στις νίκες ο Ερ. Αστέρας Σελέρου, μετά από έξι αγωνιστικές, με θύμα του την ΑΕΚ Κυψέλης που δεν άντεξε στην επίθεση των γηπεδούχων οι οποίοι σε διάστημα πέντε λεπτών (15΄- 20΄) πέτυχε τρία γκολ και κάπου εκεί η υπόθεση νίκη είχε πάρει τέλος\nΕΞΩ τα πάει καλά ο Αετός Γοργόνας που πήρε άλλο ένα βαθμό μακριά από την έδρα του. Η επιστροφή στην Διομήδεια για τον Δημόκριτο Αβδήρων δεν έφερε και την νίκη παρά την υπεροχή της ομάδας του Βαγγέλη Παλπάνη και υποχρεώθηκε στην μοναδική λευκή ισοπαλία της αγωνιστικής.\nΜΕΓΑΛΟΣ κερδισμένος της αγωνιστικής ο Κεραυνός Λευκόπετρας που για δεύτερη συνεχόμενη χρονιά υποχρεώνει τον Ήλιο Ηλιόπετρας να φύγει με κατεβασμένα τα κεφάλια. Με την νέα νίκη της η ομάδα του Παναγιώτη Κουμουλίδη βρέθηκε στην προνομιούχο 4άδα της ανόδου.\nΣΤΑ ΠΗΓΑΔΙΑ η Ασπίδα προηγήθηκε με 2-0 έπαιζε με παίκτη παραπάνω στην επανάληψη αλλά στο τέλος οι της Δόξας Σταυρούπολης έφυγαν με ένα πολύτιμο βαθμό με τα δύο γκολ που πέτυχαν στα τελευταία λεπτά της συνάντησης.\nΞΕΚΙΝΗΣΑΝ με νίκη όμως η συνέχεια είναι πολύ οδυνηρή για τον Αετόπ Αυξεντίου. Ήδη έφτασε να έχει δεχθεί 41 γκολ με τον Νέστο Κύρνου να δημιουργεί το σκορ του πρωταθλήματος φτάνοντας κοντά στην ντουζίνα.\nΣτο πλαίσιο της 12ης αγωνιστικής, το ερχόμενο Σάββατο ο πρωτοπόρος Αετός έχει εύκολο έργο στους Τοξότες με τον συνώνυμο του Αυξεντίου, ενώ στο Σέλερο ο Ερυθρός Αστέρας υποδέχεται τον Δημόκριτο Αβδήρων που σε περίπτωση νέας απώλειας και με δεδομένο ότι δεν έχει κάνει ρεπό θα μείνει μακριά από την προνομιούχο 4άδα.\nΒ΄ ΕΠΣ: ΜΕΙΩΘΗΚΕ Η ΚΟΡΥΦΗ\nΉταν γνωστό ότι το ντέρμπι κορυφής στο ΔΑΚ θα έδινε την δυνατότητα στον Άρη Αβάτου να μείνει μόνος πρώτος ή με ένα συγκάτοικο σε περίπτωση νικητή. Ο Άτλας Σελίνου υποχρέωσε τον Ορφέα 2005 στην δεύτερη φετινή του νίκη και μάλιστα σε ένα ακόμη ντέρμπι στην έδρα του.\nΑπό τους τέσσερις αγώνες της 7ης αγωνιστικής, έγιναν οι τρεις με τους φιλοξενούμενους να κυριαρχούν, ενώ και ο αγώνας που κρίνεται στα χαρτιά ήταν βάσει προγράμματος Ορφανό – Κοτύλη 0-3. Δεν έγινε η συνάντηση Δήμητρας Δαφνώνα – Σμίνθης, μια και οι φιλοξενούμενοι ζήτησαν αναβολή λόγω της Θρησκευτικής τους εορτής. Απορίας άξιον είναι γιατί δεν ζήτησαν αναβολή και οι άλλες μουσουλμανικές ομάδες; Αυτές δεν γιόρταζαν;\nΔΕΥΤΕΡΗ ήττα σε ισάριθμους εντός έδρας αγώνες υπέστη ο Ορφέας 2005 και βρίσκεται σε μειονεκτική θέση για την άνοδο αφού και οι δύο έγιναν από ομάδες που διεκδικούν την άνοδο. Μετά τον Άρη Αβάτου και ο Άτλας Σελίνου τον υποχρέωσε σε ήττα με σκορ 1-2. Όπως δείχνει και το τελικό αποτέλεσμα η νίκη της ομάδας του Απαλαγάκη ήταν δύσκολη αλλά δίκαιη σύμφωνα με την απόδοση του πρώτου ημιχρόνου. Οι φιλοξενούμενοι προηγήθηκαν με αυτογκόλ έχασαν ευκαιρίες να διευρύνουν το σκορ και δέχθηκαν την ισοφάριση στο ξεκίνημα της επανάληψης. Το νικητήριο γκολ επιτεύχθηκε στο 84΄ με εύστοχο χτύπημα πέναλτι.\nΣτο Μυρωδάτο ο Άρης Αβάτου δεν είχε κανένα πρόβλημα. Προηγήθηκε με 0-2 στο ημίχρονο και 0-4 στην επανάληψη. Παρά την προς στιγμή μείωση σε 2-4 πέτυχε άλλα δύο γκολ ανεβάζοντας τον δείκτη στην μισή ντουζίνα.\nΣΥΝΕΧΙΣΕ την ανοδική του πορεία ο ΠΑΣ Φιλίων που πέρασε και μέσα από το Σούνιο κερδίζοντας με 1-2 την Ελπίδα. Οι γηπεδούχοι αν και βρέθηκαν πολύ νωρίς πίσω στο σκορ ισοφάρισαν, ζήτησαν το δεύτερο γκολ χωρίς αποτέλεσμα.\nΤο ερχόμενο Σάββατο στο Άβατο θα γίνει το τρίτο φετινό ντέρμπι κορυφής. Ο Άρης Αβάτου θα υποδεχθεί τον Άτλα Σελίνου, στον προτελευταίο αγώνα του πρώτου γύρου.\nΣΤΗΝ ΒΑΘΜΟΛΟΓΙΑ: 1. Άρης Αβάτου 18, 2. Άτλας Σελίνου 18, 3. Ορφέας 2005 15,\n4. ΠΑΣ Φιλίων 15, 5. Κοτύλη 10.\nΓ΄ ΕΠΣ: ΠΡΩΙΝΟΙ ΠΕΡΙΠΑΤΟΙ…\nΕΝΑ ΠΡΩΙΝΟ περίπατο έκανε ο πρωτοπόρος Ορφέας Ν. Αμισσού που κέρδισε με 4-1 το Κάστρο Γλαύκης με τους φιλοξενούμενους να προηγούνται και να δέχονται το 2-1 στις καθυστερήσεις του πρώτου μέρους.\nΜΠΟΡΕΙ να μην πήρε τίποτε από το ντέρμπι με τον Ορφέα Ν. Αμισσού και να έχασε και τρεις βαθμούς, όμως ο Εθνικός Κιμμερίων, έχει κάνει την ολική επαναφορά και βρίσκεται στην 3 η θέση ένα βαθμό πίσω από την δεύτερη που κατέχει το Π. Κατράμιο. Η ομάδα του Γρηγοριάδη μετέτρεψε σε περίπατο το υποτιθέμενο ντέρμπι με τον Ολυμπιακό Λεύκης, αφού σε αγώνα μιας ώρας πέτυχε όλα τα γκολ στο τελικό 5-0.\nΔΕΥΤΕΡΗ συνεχόμενη εκτός έδρας νίκη για την Πάχνη που μετά την Λεύκη πέρασε και από το Δροσερό με σκορ 1-6.\nΕΠΙΣΤΡΟΦΗ στις νίκες για το Π. Κατράμιο που κέρδισε 1-5 στα Σήμαντρα την νεοφώτιστη ΑΠΟΚ Θερμών.\nΤΕΛΟΣ ένα γκολ έκρινε την αναμέτρηση στο Π. Κατράμιο μεταξύ του Σαμακώβ και των Σημάντρων με νικήτρια την γηπεδούχο ομάδα με 1-0.\nΣΤΗΝ ΒΑΘΜΟΛΟΓΙΑ: 1. Ορφέας Ν. Αμισού 16, 2. Π. Κατράμιο 13, 3. Σήμαντρα 12,\n4. Εθνικός Κιμμερίων 12, 5. Ολυμπιακός Λεύκης 12.\nΑναρτήθηκε από ΤΟΛΜΗ ΤΗΣ ΘΡΑΚΗΣ στις 4:35 π.μ.


ΠΟΛΙΤΙΣΤΙΚΗ ΑΤΖΕΝΤΑ 9/3 – 16/3 | Χανιώτικα Νέα\n9 Μαρτίου, 2020 10:34 πμ\n• Το βιβλίο-ντοκουμέντο του συγγραφέα Μιχάλη Τζανάκη, με τίτλο: «Ο Αιώνας του Καπετάνιου – Μυθιστορηματική βιογραφία του Μιχάλη Κόρακα», θα παρουσιαστεί το Σάββατο 14 Μαρτίου στις 7.30 μ.μ. στον πολυχώρο “Ραδάμανθυς”.\n•Εκδήλωση προς τιμή του Θεοχάρη Ξηρουχάκη, για τα 50 χρόνια προσφοράς του στην Κρητική χορευτική παράδοση θα πραγματοποιηθεί την Δευτέρα 16 Μαρτίου στις 19.30 στο Πνευματικό κέντρο Χανίων.\n•Έκθεση αφίσας και αρχειακού υλικού επιμέλειας Λευτέρη Λαμπράκη, με θέμα, Μελίνα Μερκούρη, 100 χρόνια από τη γέννησή της, στους χώρους του Πνευματικού Κέντρου Χανίων.\nΗ Έκθεση, που πραγματοποιείται με αφορμή την ανακήρυξη από το Υπουργείο Πολιτισμού του έτους 2020, ως Έτος ΜΕΛΙΝΑ ΜΕΡΚΟΥΡΗ, θα διαρκέσει από το Μάρτιο μέχρι και το Σεπτέμβριο του 2020, ώρες 10.00 πμ – 1.00 μμ & 6.00 μμ – 9.00 μμ.\n•Εκθεση από τον Σύλλογο Γυναικών Καλλιτεχνών Χανίων «ΙΡΙΣ» στον Ιστιοπλοϊκό Όμιλο Χανίων. Διάρκεια Έκθεσης: 4 – 10 Μαρτίου 2020. Ώρες επισκέψεων 09.00 – 21.00 καθημερινά. Είσοδος ελεύθερη.\n• Παραστάσεις “Γιοι και Κόρες” από το ΔΗΠΕΘΕΚ στο Βενιζέλειο Ωδείο ΠΑΡΑΣΚΕΥΗ, ΣΑΒΒΑΤΟ, 21:00\nΕΚΤΟΣ ΑΠΟ: ΔΕΥΤΕΡΑ 23 & 30 ΜΑΡΤΙΟΥ.\n• Παράσταση «Ράφτης Κυριών», του Ζωρζ Φεντώ σε διασκευή και σκηνοθεσία του Γιάννη Μπέζου στο Mega Place, την Κυριακή 15/3 στις 6.30 μμ & 9.00 μμ.


Σε εξέλιξη το κύμα κακοκαιρίας -Εγκλωβισμένοι μαθητές σε σχολείο στην Αλεξανδρούπολη, λόγω βροχής-Τι καιρό θα κάνει τον Φεβρουάριο\nΑρχική Επιλεγμένα Σε εξέλιξη το κύμα κακοκαιρίας -Εγκλωβισμένοι μαθητές σε σχολείο στην Αλεξανδρούπολη, λόγω...\n1 Φεβρουαρίου 2021 - 11:37 Τελευταία ενημέρωση: 1 Φεβρουαρίου 2021 - 11:39\nΚακοκαιρία επικρατεί από το πρωί σε πολλές περιοχές της χώρας. Σύμφωνα με το έκτακτο δελτίο επιδείνωσης που εξέδωσε η Εθνική Μετεωρολογική Υπηρεσία (ΕΜΥ) θα επικρατήσουν ισχυρές βροχές, καταιγίδες κατά τόπους χαλαζοπτώσεις.\nΕγκλωβισμένοι μαθητές σε σχολείο στην Αλεξανδρούπολη, λόγω βροχής\nΣοβαρά προβλήματα δημιούργησε στην Αλεξανδρούπολη η σημερινή ισχυρή βροχόπτωση.\nΣτον οικισμό του Απαλού ο Δήμος ανακοίνωσε την αναστολή λειτουργίας του δημοτικού σχολείου. Οι μαθητές περιμένουν εντός του κτηρίου μέχρι να υπάρξουν οι συνθήκες για την ασφαλή απομάκρυνση τους.\n“Υπάρχει έντονη βροχόπτωση στην περιοχή η οποία έχει περικλείσει το Δημοτικό σχολείο του Απαλού, δήλωσε στην ΕΡΤ Ορεστιάδας ο αντιδήμαρχος καθαριότητας Ηλίας Δαστερίδης.\nΤα παιδιά και οι εκπαιδευτικοί είναι μέσα με ασφάλεια και περιμένουμε να κοπάσει η βροχή για να κάνουμε παρέμβαση. Δεν αφήνουμε να κάνει καμιά προσέγγιση κανένας γονιός στο Δημοτικό σχολείο”.\nΔύσκολη είναι η κατάσταση και κοντά στο αεροδρόμιο Αλεξανδρούπολης. Σε πολλά σημεία η ροή του νερού έχει περάσει πάνω από τον δρόμο με αποτέλεσμα να κλείσει το οδικό δίκτυο από Αλεξανδρούπολη – Φέρες.\nΌπως αναφέρει στην πρόγνωση του το Hellenic Weather, στα δυτικά, τα βορειοανατολικά και την ανατολική νησιωτική χώρα, θα σημειωθούν βροχές και σποραδικές καταιγίδες.\nΔευτέρα 1/2/2021: Περιοχές όπου θα σημειωθούν βροχές – Συνολικό ύψος βροχής / Πηγή: hellenicweather\nΣε ποιες περιοχές θα έχουν τα φαινόμενα μεγαλύτερη διάρκεια και ένταση\nTα φαινόμενα στη Θράκη θα έχουν μεγαλύτερη διάρκεια και ένταση, σύμφωνα με την πρόγνωση του meteo.gr.\nΑυξημένη εκτιμάται η πιθανότητα εκδήλωσης χαλαζοπτώσεων μετά το μεσημέρι στα νησιά του Ανατολικού Αιγαίου, στα Δωδεκάνησα και σε περιοχές των Κυκλάδων.\nΤην προοπτική του καιρού για τον Φεβρουάριο του 2021, παρουσιάζει το Hellenic Waether.\n1-10 Φεβρουαρίου 2021\nΧαμηλότερες θερμοκρασίες από τις μέσες κλιματικές τιμές στην αρχή του 10ήμερου (σημαντικά χαμηλότερες στην νότια νησιωτική χώρα).\nΤοπικά έντονες βροχές στα πεδινά και χιονοπτώσεις στα ορεινά καθώς και σε ημιορεινές περιοχές της βόρειας Ελλάδας.\nΠρόσκαιρη άνοδος της θερμοκρασίας στην συνέχεια και καλές γενικά καιρικά συνθήκες. Σημαντική μεταβολή στο κλείσιμο του 10ήμερου.\n11-20 Φεβρουαρίου 2021\nΣημαντική πτώση της θερμοκρασίας με χιονοπτώσεις ακόμα και σε περιοχές της ανατολικής και νότιας ηπειρωτικής και νησιωτικής χώρας (καιρός ανατολικών προσήνεμων). Πιθανή εκδήλωση διπλής κακοκαιρίας με τοπικά έντονα φαινόμενα.\n21-28 Φεβρουαρίου 2021\nΧαμηλότερες θερμοκρασίες από τις μέσες κλιματικές τιμές με χιονοπτώσεις στις αρχές του δεκαημέρου στα κεντρικά και βόρεια. Και σταδιακά στην ανατολική και νότια ηπειρωτική και νησιωτική χώρα (καιρός ανατολικών προσήνεμων). Τοπικά έντονα φαινόμενα.\nΠροηγούμενο άρθροΕπιπλέον 9 εκατ. δόσεις εμβολίου στην ΕΕ από την AstraZeneca\nΕπόμενο άρθροΣε επιφυλακή το υπ. Υγείας, εν’ όψει τρίτου κύματος COVID-19 – Κλείνει τα σύνορα η Ευρώπη


Στο ΔΝΤ το «μονοπώλιο» της αξιολόγησης | Ελεύθερη Λαική Αντιστασιακή Συσπείρωση\nΣπείρατε ανέμους, θερίζουμε θύελλες\tΟι Ευρωπαίοι πολίτες πληρώνουν τις επιλογές της Ευρώπης\tΣτο ΔΝΤ το «μονοπώλιο» της αξιολόγησης\t23 Μαρτίου 2016\tΕλευθερη Λαικη Αντιστασιακη Συσπειρωση\tΑρθρογραφία, Ελλάδα, Κοινωνία, Πολιτική\tESM, συμφωνία, ΑΕΠ, Γιάννης Κιμπουρόπουλος, ΔΝΤ, Ε.Ε, ΕΚΤ, Τουρκία, κυβέρνηση ΣΥΡΙΖΑ-ΑΝΕΛ\tΣχολιάστε\tΤου Γιάννη Κιμπουρόπουλου\nΑυτό που συμβαίνει στο Χίλτον, το εμβληματικό αρχηγείο της αξιολόγησης του 3oυ Μνημονίου, ούτε συμβολικά μπορεί να χαρακτηριστεί διαπραγμάτευση. Είναι μια βήμα-βήμα προσέγγιση της κυβέρνησης ΣΥΡΙΖΑ-ΑΝΕΛ στις θέσεις του κουαρτέτου. Ο μόνος που αληθινά διαπραγματεύεται σε αυτές τις συναντήσεις είναι το ΔΝΤ, το οποίο έχει επιβάλει ένα ιδιότυπο σιωπητήριο στις ευρωπαϊκές συνιστώσες του κουαρτέτου (Κομισιόν, ESM και ΕΚΤ) και αναδεικνύεται σχεδόν σε μονοπωλιακό συνομιλητή της κυβέρνησης.\nΌλες οι διαρροές για τη διελκυστίνδα προτάσεων και αντιπροτάσεων στα επιμέρους κεφάλαια της αξιολόγησης (Ασφαλιστικό, Φορολογικό, κόκκινα δάνεια, δημοσιονομικό κενό) αποδεικνύουν ότι το ΔΝΤ έχει επιβάλει ως καμβά της συζήτησης την εκτίμησή του για την ανάγκη να καλυφθεί ένα δημοσιονομικό κενό όσο το δυνατόν πιο κοντά στο 4,5% του ΑΕΠ που υπέδειξε ο Πολ Τόμσεν. Με βάση τις μέχρι στιγμής πληροφορίες η κυβέρνηση έχει αποδεχθεί ένα δημοσιονομικό άθροισμα οδυνηρών μέτρων τουλάχιστον 3% του ΑΕΠ (περίπου 5,5% δισ. ευρώ).\nΤο απαραίτητο ΔΝΤ Ενδεχομένως να χρειαστεί να κάνει κι άλλες υποχωρήσεις. Αν και το κουαρτέτο, και ιδιαίτερα το ΔΝΤ, έχει επιβάλει ένα εξοντωτικό tempo στις συναντήσεις, δεν είναι διατεθειμένο να τις παρατείνει μέχρι την επίτευξη συμφωνίας. Το πιθανότερο είναι ότι οι εκπρόσωποι των δανειστών θα φύγουν το αργότερο τη Δευτέρα από την Αθήνα, ακόμη κι αν διατηρηθούν μεγάλες εκκρεμότητες. Επομένως, η κυβερνητική προσδοκία για κλείσιμο της διαπραγμάτευσης, μέχρι 25 Μαρτίου, διαψεύδεται.\nΟ επικεφαλής του ESM Κλάους Ρέγκλινγκ, όπως και ο επίτροπος Μοσκοβισί, επαναλαμβάνουν ότι είναι πιθανή συμφωνία μέχρι την 1η Μαΐου, δηλαδή κοντά στην επόμενη συνεδρίαση του Eurogroup, στις 22 Απριλίου. Ο Ρέγκλινγκ λέει και κάτι άλλο, που αποσαφηνίζει γιατί οι Ευρωπαίοι δανειστές έχουν εκχωρήσει το πρόσταγμα της αξιολόγησης του ΔΝΤ, έστω κι αν αυτό είναι απρόθυμο να συμμετάσχει στον δανεισμό χωρίς να τηρηθούν οι όροι του. Ο επικεφαλής του ESM εκτιμά ότι θα χρειαστούν λιγότερα από τα 86 δισ. του δανείου που έχει εγκριθεί, αλλά ακόμη κι αν το ΔΝΤ αρνηθεί να συνεισφέρει, λέει ότι «δεν θα ήταν πρόβλημα για μας να βάλουμε τα λεφτά μόνοι μας, αλλά η εξειδίκευση του ΔΝΤ είναι πολύ σημαντική για μας».\nΑυτό πρακτικά σημαίνει ότι οι Ευρωπαίοι δανειστές έχουν ενσωματώσει ήδη στη στάση τους το σταθερά επαναλαμβανόμενο δίλημμα του ΔΝΤ -ή μείωση του χρέους από ΕSM και ΕΚΤ ή μείωση δαπανών και αύξηση εσόδων από την ελληνική κυβέρνηση – και συναινούν υπέρ της δεύτερης εκδοχής, εκχωρώντας στο ΔΝΤ την «τεχνική της υποστήριξη».\nΑυτό όμως έχει ένα ρίσκο. Όσο το ΔΝΤ επιμένει μαξιμαλισματικά στις απαιτήσεις του, για να προσεγγίσει τον ιδεατό στόχο μέτρων 4,5% του ΑΕΠ, τόσο στην αξιολόγηση θα μένουν κενά που θα απαιτούν υποχωρήσεις πέρα από τα όρια πολιτικής αντοχής της κυβέρνησης -αντοχής που ήδη δοκιμάζεται από τις παρενέργειες του προσφυγικού ή της «μακεδονομαχίας» των κυβερνητικών εταίρων του ΣΥΡΙΖΑ.\nΚυβερνητικά στελέχη, παρ’ ότι προχωρούν σε αλλεπάλληλες υποχωρήσεις σε όλα τα πεδία, αναγνωρίζουν τον κίνδυνο αδιεξόδου και αναζητούν εναλλακτικές. Μία από αυτές, όχι η πιο πιθανή, θα μπορούσε να είναι η επίσπευση της «υπόσχεσης» Ντάισελμπλουμ περί εκκίνησης της συζήτησης για το χρέος, ώστε να διευκολυνθεί μια ημι-παραμονή του ΔΝΤ στο πρόγραμμα. Μια δεύτερη εναλλακτική που συζητείται είναι το ενδεχόμενο σπάσιμο και ταυτόχρονα παράταση της αξιολόγησης, με ενσωμάτωση μέρους από τα προαπαιτούμενα της πρώτης αξιολόγησης στη δεύτερη και εκταμίευση μέρους της δανειακής δόσης των 5,7 δισ. ώστε να εξυπηρετηθούν τρέχουσες ανάγκες εξυπηρέτησης του χρέους. Κάτι τέτοιο, όμως, απαιτεί πολιτική απόφαση σε επίπεδο Eurogroup ή EuroWorkingGroup.\nΗ Κομισιόν είναι διατεθειμένη να ευνοήσει μια τέτοια ενδιάμεση λύση, διότι πραγματικά «καίγεται» να κλείσει με τον ένα ή τον άλλο τρόπο η αξιολόγηση. Και λόγω Προσφυγικού, για το οποίο είναι διατεθειμένη να δείξει «γενναιοδωρία» με νέα πακέτα «ανθρωπιστικής βοήθειας» προς την Ελλάδα. Αλλά κυρίως λόγω βρετανικού δημοψηφίσματος τον Ιούνιο. Εκτιμά ότι ενδεχόμενη παράταση της ελληνική εκκρεμότητας που θα αναζωπυρώσει τη φιλολογία περί Grexit μπορεί να ευνοήσει τους υποστηρικτές του Brexit.\nΗ πολύπλοκη διπλωματία της αξιολόγησης, οι συντελεστές της οποίας κινούνται από πλήθος ετερογενών κινήτρων, δεν πρέπει να αποκρύπτει το ουσιαστικό και σκληρό για τη μεγάλη πλειοψηφία της ελληνικής κοινωνίας αποτέλεσμα. Η πρώτη αξιολόγηση φέρνει ένα τσουνάμι μέτρων στα οποία δεν διασώζεται ούτε καν κάποια επίφαση «κοινωνικής δικαιοσύνης» που ευαγγελίζεται η κυβέρνηση ΣΥΡΙΖΑ-ΑΝΕΛ.\nΣτο Φορολογικό, εν ονόματι της διάσωσης ενός αφορολόγητου 9.000, χρήζονται «πλούσια» νοικοκυριά με εισόδημα άνω των 20.000, που θα επιβαρυνθούν από νέες αυξημένες κλίμακες. Οι ελάχιστοι που θα τις γλιτώσουν στον φόρο εισοδήματος, θα τις πληρώσουν μέσα από νέες επιβαρύνσεις έμμεσης φορολογίας και ειδικών φόρων, που αναζητούνται σε ό,τι κινείται και… αναπνέει (καύσιμα, Ι.Χ. κ.λπ.).\nΑπό την πώληση των κόκκινων δανείων στα distress funds θα τη γλιτώσουν μόνο λίγα στεγαστικά πρώτης κατοικίας και ελάχιστα επιχειρηματικά που συνδέονται με πρώτη κατοικία. Αυτό, πρακτικά, σημαίνει ακύρωση και του ήδη αναθεωρημένου πλαισίου προστασίας του Νόμου Κατσέλη.\nΣτο Συνταξιοδοτικό, η «πρόοδος» που διαπιστώνει ο υπουργός Εργασίας στην προσέγγιση κυβέρνησης και κουαρτέτου μεταφράζεται σε βέβαιες περικοπές μέχρι 23% στις επικουρικές συντάξεις και σε νέα υποχώρηση της κυβερνητικής «κόκκινης γραμμής» στα 1.300-1.400 ευρώ ως άθροισμα επικουρικής και κύριας σύνταξης. Κι αυτό αφορά μόνο τη «βραχυχρόνια» -κατά την κυβερνητική ορολογία- διάσταση των περικοπών. Γιατί η «διαρθρωτική» διάσταση προετοιμάζει γενιές συνταξιούχων με αποδοχές κατώτερες έως 40% από τις σημερινές, με χαμηλότερα ποσοστά αναπλήρωσης και «εγγυημένη» εθνική σύνταξη ακόμη και κάτω από 300 ευρώ.\nΣτις ιδιωτικοποιήσεις, πέραν της σύστασης του νέου ΤΑΙΠΕΔ, πρέπει να ληφθεί υπ’ όψιν και η προειδοποίηση του αρμόδιου επιτρόπου Μάρος Σέφτσοβιτς ότι η ενεργειακή απελευθέρωση και η πώληση του ΑΔΜΗΕ είναι «βασικό παραδοτέο» της αξιολόγησης.\nΤο ανομολόγητο «προαπαιτούμενο» Όλα αυτά εξελίσσονται στην Αθήνα, την ώρα που στις Βρυξέλλες οι 28 της Ε.Ε. διαπραγματεύονταν μεταξύ τους και τελικά με την Τουρκία μια συμφωνία εξόφθαλμα παράνομη από άποψη Διεθνούς και Ευρωπαϊκού Δικαίου, όπως έγκαιρα έχει επισημάνει ακόμη και η Ύπατη Αρμοστεία του ΟΗΕ. Παράνομη, γιατί βασίζεται στην αρχή των μαζικών επαναπροωθήσεων των προσφύγων στην Τουρκία, βάσει της σουρεαλιστικής ποσόστωσης 1:1 (ένας επιστρέφει στην Τουρκία, ένας μετεγκαθίσταται από την Τουρκία στην Ευρώπη).\nΤο εξωφρενικό είναι ότι η παρανομία αυτή θα φορτωθεί εξ ολοκλήρου στην Ελλάδα, μια και μόνο εργαλείο άμεσης εφαρμογής της είναι η ελληνοτουρκική συμφωνία επαναπροώθησης. Ουσιαστικά, η περίφημη «ευρωπαϊκή λύση» στο Προσφυγικό (σ.σ. εφόσον υπάρξει ευρωτουρκική συμφωνία, κάτι που δεν ήταν γνωστό μέχρι την ώρα που γραφόταν το κείμενο αυτό) υποβαθμίζεται στο επίπεδο μιας διμερούς ελληνοτουρκικής συμφωνίας. Η οποία, μάλιστα, προϋποθέσει να αναγνωρίσει η Ελλάδα την Τουρκία του Ερντογάν, του πογκρόμ εις βάρος των Κούρδων, της κατοχής της Κύπρου και των διώξεων δημοσιογράφων ως «ασφαλή τρίτη χώρα».\nΑκόμη κι αν η Ε.Ε. επιχειρήσει να εξαγοράσει την ανοχή αυτής της παρανομίας με μερικά ακόμη ψιχία «ανθρωπιστικής βοήθειας», η Ελλάδα κινδυνεύει να αντιμετωπίσει τσουνάμι καταγγελιών και προσφυγών στα διεθνή δικαστήρια για παραβιάσεις του δικαιώματος των προσφύγων στο άσυλο και στην προστασία. Αυτό είναι το ανομολόγητο «προαπαιτούμενο» της αξιολόγησης: οι δανειστές φορτώνουν στην Ελλάδα τη βρόμικη δουλειά της επαναπροώθησης για να μη λερώσουν τα χέρια τους. Έτσι, εξαλείφεται κι αυτό το ελάχιστο ηθικό πλεονέκτημα που η κυβέρνηση ΣΥΡΙΖΑ-ΑΝΕΛ απέκτησε, όχι τόσο χάρη σε δικές της ενέργειες, όσο χάρη στο αξιοθαύμαστο λαϊκό ρεύμα αλληλεγγύης στους πρόσφυγες.\nΣπείρατε ανέμους, θερίζουμε θύελλες\tΟι Ευρωπαίοι πολίτες πληρώνουν τις επιλογές της Ευρώπης\tΑναζήτηση


Η ιστορία των αυτοτραυματισμών μου. - psychoedu.gr\nΔιαγνώστηκα με διπολική διαταραχή στα 19 μου. Ξεκίνησα φαρμακευτική αγωγή την οποία συνεχίζω και μέχρι σήμερα στα 43 μου. Προσπάθησα να ζήσω χωρίς φάρμακα, αλλά συνειδητοποίησα πως είναι αναγκαίο κακό. Μόλις τα έκοβα, δεν μου έπαιρνε πολύ καιρό να πέσω σε βαθιά κατάθλιψη.\nΞέρω πλέον, πως δεν πρόκειται να αναρρώσω πλήρως από την διπολική διαταραχή και είμαι εντάξει με αυτό. Κάποιοι άνθρωποι πρέπει να παίρνουν φάρμακα για τον διαβήτη ή για την καρδιά για όλη τους τη ζωή. Εγώ παίρνω για την διπολική διαταραχή.\nΚάπου μετά τα 25 άρχιζα να σκέφτομαι πως δεν θέλω να βρίσκομαι εδώ. Η κατάθλιψη άρχιζε να με καταπίνει. Ένιωθα πως είχα χάσει κάθε έλεγχο της ζωής μου και ήθελα να αυτοκτονήσω. Την πρώτη φορά χρησιμοποίησα ένα παλιό ξυραφάκι, δεν είχα το επιθυμητό αποτέλεσμα, αλλά συνέχισα. Εν τέλει, σταμάτησα να σκέφτομαι πως θέλω να πεθάνω και ένιωσα ένα παράξενο είδος ηρεμίας. Δεν ήξερα πως υπάρχει κάτι τέτοιο. Το μυαλό μου δε σταματούσε να μου υπενθυμίζει πόσο αποτυχημένη είμαι που ούτε τον εαυτό μου δεν μπορώ να σκοτώσω σωστά.\nΤο να τραυματίζω τον εαυτό μου άρχισε να καταλαμβάνει μεγάλο μέρος της ζωής μου. Είχα διάφορες μικρές τελετουργίες, συγκεκριμένα τραγούδια να παίζουν, ένα ολόκληρο κουτί με τα απαραίτητα αι ένα ασφαλές μέρος να τα κρύβω. Ένα βράδυ το παράκανα και επειδή δεν μπορούσα με τίποτα να ομολογήσω στους γονείς μου τι συνέβαινε, κάλεσα το τότε αγόρι μου και με πήγε στην αδερφή του, η οποία η οποία είχε λάβει κάποια στιγμή κάποια επιμόρφωση ιατρικής βοήθειας. Καθίσαμε στο τραπέζι του σαλονιού και μου έραψε τον ώμο χωρίς καμία απολύμανση ή κάτι για τον πόνο.\nΌσο μεγάλωνα, το να αυτοτραυματίζομαι άρχισε να χάνει η σημαντικότητα του για μένα, αλλά συνέχισε να είναι στο πίσω μέρος του μυαλού μου. Πλέον ήμουν καλυμμένη με τα σημάδια και ένιωθα ταπεινωμένη όταν κάποιος που γνώριζα και μου άρεσε τα έβλεπε. Τον Μάιο του 2001, άρχισα να βγαίνω με τον άντρα που μετά από κάποια χρόνια θα γινόταν σύζυγος μου. Ήταν εξ’ αρχής πολύ υποστηρικτικός αλλά και μπερδεμένος όπως όλοι οι υπόλοιποι. Το δουλέψαμε όμως και οι ορμές μου ήταν πια λιγότερο συχνές. Και για 5 χρόνια δεν έκανα το παραμικρό, μέχρι το 2013.\nΕκείνο τον Ιούνιο αντιμετώπισα διάφορα προβλήματα και ήταν το μόνο πράγμα που μπορούσα να σκεφτώ. Ήμουν τόσο καταθλιπτική που δεν με ένοιαζε και να πεθάνω. Πήρα ένα μπουκάλι χάπια και ξεκίνησα. Ήθελα απλά να κάνω τον πόνο να φύγει. Με κάθε περασιά ένιωθα τόσα πολλά συναισθήματα. Αποτυχία, φόβο, ενοχή ακόμα και ανακούφιση. Έκλαιγα με αναφιλητά και μετά από λίγη ώρα ξύπνησα από το κουδούνι της πόρτας. Ο άντρας μου είχε τηλεφωνήσει και είχε στείλει τον πατέρα και την αδερφή μου.\nΌταν βγήκα από το νοσοκομείο, υποσχέθηκα στον εαυτό μου πως δεν θα επιτρέψω να ξανασυμβεί. Έβαλα στην άκρη όλες τις αποτυχίες του παρελθόντος, ανέπτυξα τους δικούς μου μηχανισμούς άμυνας και άρχισα να γράφω. Το γράψιμο με βοήθησε πολύ.\nΑκόμα έχω ορμές, όμως. Και ίσως να μην φύγουν ποτέ. Έμαθα όμως να επικοινωνώ τα συναισθήματά μου με τους αγαπημένους μου. Εύχομαι μόνο να μπορούσα να πάρω πίσω όλον τον πόνο που προκάλεσα, αλλά δεν μένω εκεί. Προσπαθώ όσο μπορώ να επικεντρώνομαι στο σήμερα, στο τώρα. Κάθε μέρα είμαι και πιο δυνατή.\nΠες σε κάποιον πως νιώθεις. Μην υποφέρεις σιωπηλά.


Ακόμα πιο 500\nΤο νέο 500L έχει σχεδιαστεί για να ενισχύσει την οικογενειακή αίσθηση του μοντέλου, δίνοντας έμφαση στο ιδιαίτερο στυλ του. Η εξωτερική του εμφάνιση αναδεικνύει όλα εκείνα τα στοιχεία που έχουν συνοδεύσει το εμβληματικό ιστορικό μοντέλο από την αρχή της πορείας του. Με την ανανέωσή του όμως, το νέο 500L επιβεβαιώνει την ταυτότητά του με πιο ολοκληρωμένο τρόπο.\nΟι πλέον σημαντικότερες σχεδιαστικές επεμβάσεις στο εμπρός μέρος αφορούν στους άνω εμπρός προβολείς με χρωμιωμένες ενθέσεις που παραμένουν στρογγυλοί και στα φώτα ημέρας τύπου LED, που σχηματίζουν τα δύο “μηδενικά” του 500. Επιπλέον, ο εμπρόσθιος προφυλακτήρας και η μοντέρνα χρωμιωμένη γρίλια χαμηλά κάτω από τη μάσκα, δίνουν στο αυτοκίνητο μια αίσθηση κομψότητας. Ταυτόχρονα, μια οριζόντια χρωμιωμένη μπάρα στη μάσκα του ψυγείου τονίζει την ισχυρή προσωπικότητα του μοντέλου. Έτσι, το μπροστινό μέρος του 500L γίνεται ακόμα πιο θελκτικό. Με αυτές τις στιλιστικές λεπτομέρειες, το νέο 500L μπορεί να ξεχωρίσει ακόμα και στο σκοτάδι.\nΈνας μοναδικός συνδυασμός ευρυχωρίας και πρακτικότητας\nΚαινούργιοι είναι και οι εσωτερικοί χώροι του 500L, ξεκινώντας από τον σχεδιασμό του ταμπλό. Η συνολική αίσθηση που αποπνέει είναι περισσότερο high-tech και περισσότερο 500, όπως καταδεικνύει και η φωτεινή επιγραφή “500” πάνω στο ταμπλό. Συνολικά, η καμπίνα είναι άνετη και φωτεινή, με μια ευέλικτη διάταξη χώρων και προσοχή στην παραμικρή λεπτομέρεια. Διάχυτες παντού είναι και οι “πινελιές” 500. Ξεχωρίζει επίσης ο ανανεωμένος πίνακας οργάνων, όπου συναντά κανείς και μια έγχρωμη ψηφιακή οθόνη 3.5 ιντσών. Νέο σε σχεδίαση είναι και το τιμόνι με χρωμιωμένα ένθετα διακόσμησης. Ο αρμονικός συνδυασμός του ταμπλό με το τιμόνι παρέχει καλύτερη ορατότητα του πίνακα οργάνων, στην οποία συμβάλλει και ο λευκός φωτισμός.\nΤο νέο 500L διαθέτει μεγάλες γυάλινες επιφάνειες που εξασφαλίζουν κορυφαία ορατότητα και διευκολύνουν τον οδηγό στο παρκάρισμα. Έτσι αισθάνεται ότι έχει τον απόλυτο έλεγχο της κατάστασης γύρω του. Η καμπίνα είναι εξαιρετικά φωτεινή και χάρη στη μεγάλη πανοραμική ηλιοροφή 1.5 τ.μ.. Διαθέσιμη σε δύο εκδόσεις, σταθερή ή με ηλεκτρικό άνοιγμα, η πανοραμική οροφή του Fiat 500L δημιουργεί ευχάριστο φωτισμό που χαρίζει μία αίσθηση ελευθερίας και ζεστασιάς στους επιβάτες.\nΕνώ το πάνω μέρος του ταμπλό αναδεικνύει τη νέα προσωπικότητα του 500L, το κάτω μέρος εξασφαλίζει τη μέγιστη λειτουργικότητα με νέους και μεγαλύτερους αποθηκευτικούς χώρους. Επίσης υπάρχουν νέες προσθήκες που ενισχύουν την άνεση, όπως το κεντρικό υποβραχιόνιο, που σχεδιάστηκε εξ’ ολοκλήρου από την αρχή. Ανασχεδιασμένος είναι και ο επιλογέας, ο οποίος τοποθετείται πιο ψηλά για καλύτερη εργονομία και μεγαλύτερη ευκολία οδήγησης, ενώ παράλληλα είναι διακοσμημένος με το λογότυπο “500”.\nΝα σημειωθεί ότι η κάθε έκδοση εξοπλισμού έχει τη δική της προσωπικότητα. Η έκδοση εξοπλισμού Pop Star εκφράζει τη νεανική, λειτουργική και πρακτική πλευρά του μοντέλου, με ένα απόλυτα ταιριαστό ταμπλό στο χρώμα του αμαξώματος, μαύρα υφασμάτινα καθίσματα και λευκά vinyl ένθετα με το λογότυπο “500”.\nΗ έκδοση εξοπλισμού Lounge εκφράζει κομψότητα και πολυτέλεια. Εδώ υπάρχει το αποκλειστικό ταμπλό με στάνταρ οθόνη αφής 7 ιντσών του συστήματος UconnectTM HD Live και χρωμιωμένα διακοσμητικά ένθετα, ενώ δίνεται η δυνατότητα στον πελάτη να επιλέξει ανάμεσα σε ψυχρά ή ζεστά χρώματα ταπετσαρίας. Το ταμπλό είναι φινιρισμένο με τεχνικό ύφασμα στο χρώμα των καθισμάτων, προσδίδοντας άλλη μια πολυτέλεια.\nΗ έκδοση Cross εκφράζει στο έπακρο τη σπορ ψυχή και το πνεύμα της περιπέτειας του μοντέλου διαθέτοντας μια οθόνη 7 ιντσών, μαύρα υφασμάτινα καθίσματα και ένθετα vinyl τιτανίου με λογότυπο “500”. Γκρι ή μαύρα δερμάτινα καθίσματα είναι επίσης διαθέσιμα στις εκδόσεις εξοπλισμού City και Wagon Lounge, καθώς και στην έκδοση Cross.\nΗ καμπίνα του 500L είναι κορυφαία στην κατηγορία του, χάρη στο γενναιόδωρο μήκος του χώρου επιβατών. Ο χώρος αποσκευών με το πίσω κάθισμα σε εμπρόσθια θέση αγγίζει τα 455 λίτρα για τις εκδόσεις City και Cross και τα 638 λίτρα για την έκδοση Wagon (416 λίτρα στην 7θέσια έκδοση). Η χωρητικότητα αυξάνεται στα 1480 λίτρα για τις εκδόσεις City και Cross και 1784 λίτρα για την έκδοση Wagon με αναδιπλωμένα τα καθίσματα.\nΟλόκληρη η γκάμα του 500L προσφέρει πλούσιο εξοπλισμό υψηλής τεχνολογίας με σκοπό να βελτιώσει την οδηγική εμπειρία, την άνεση και την ασφάλεια. Πρώτο και κυριότερο, το πολύ χρήσιμο Autonomous City Brake, το οποίο φρενάρει αυτόματα το 500L σε περίπτωση επικείμενης πιθανής σύγκρουσης σε ταχύτητες κάτω των 30 χλμ/ώρα. Άλλα κύρια στοιχεία του εξοπλισμού είναι ο καθρέφτης εποπτείας του παιδιού (για τους επιβάτες στην πίσω σειρά), οι νέας σχεδίασης προβολείς ημέρας τύπου LED και τα φώτα στάθμευσης που εξασφαλίζουν εξαιρετική ορατότητα.\nΕξαιρετική ζεστασιά προσφέρει και ο εσωτερικός φωτισμός, τον οποίον φροντίζει το φως της καμπίνας στη βάση της κεντρικής κονσόλας, στο κεντρικό τούνελ και στις πόρτες. Εξελιγμένη είναι και η κάμερα οπισθοπορείας, με βελτιωμένη ανάλυση σε συνθήκες χαμηλής ορατότητας.\nΤρεις καινούργιες εκδόσεις: Cross, Urban και Wagon\nΟ περιπετειώδης χαρακτήρας του 500L αναδεικνύεται στην έκδοση Cross, που έχει μήκος 4,28 μέτρα, μεταξόνιο 2,61 μέτρα, πλάτος 1,80 μέτρα και ύψος 1,68 μέτρα. Πρόκειται για ένα μοναδικής εμφάνισης crossover με νέους προφυλακτήρες και προστατευτική ποδιά, δύο νέες ζάντες 17 ιντσών με δίχρωμο διαμαντέ φινίρισμα και μια τολμηρή γρίλια που προσδίδει στο αυτοκίνητο μια πιο σπορ και macho εικόνα. Η απόσταση από το έδαφος έχει αυξηθεί κατά 25 mm και το νέο Mode Selector ανήκει στον βασικό εξοπλισμό. Περιστρέφοντας τον διακόπτη που βρίσκεται στην κεντρική κονσόλα, ο οδηγός μπορεί να επιλέξει ανάμεσα σε τρεις ρυθμίσεις: Normal, Traction+ και Gravity Control, ανάλογα με τον τρόπο οδήγησης και τις συνθήκες του δρόμου. “Normal” είναι η ρύθμιση by default που προορίζεται για ένα άνετο και ασφαλές ταξίδι σε κανονικές συνθήκες. Η ρύθμιση “Traction+” μπορεί να ενεργοποιηθεί σε ταχύτητες κάτω των 30 χλμ/ώρα, και συμβάλλει στην εκκίνηση σε επιφάνειες με χιόνι, πάγο ή λάσπη, ενώ παράλληλα κατανέμει καλύτερα τη ροπή στον εμπρός άξονα, σταματώντας τον τροχό με τη λιγότερη πρόσφυση και μεταφέροντας τη ροπή στον τροχό με την υψηλότερη πρόσφυση. Στο “Gravity Control” η ταχύτητα διατηρείται σταθερή στις απότομες κατηφόρες, και μπορεί να ενεργοποιηθεί όταν είναι σε λειτουργία η ρύθμιση Traction+. Η επιλεγμένη ρύθμιση εμφανίζεται στην οθόνη TFT.\nΗ αστική ψυχή του 500L βρίσκει απόλυτη έκφραση στην έκδοση Urban που διατίθεται με το επίπεδο εξοπλισμού Popstar και Lounge trim. Αποτελεί την επιτομή του αυτοκινήτου πόλης που διαθέτει ιδιαίτερο στυλ, πλούσιους χώρους για αποτελεσματική χρήση και πολύ καλή συμπεριφορά στην κίνηση της πόλης. Ένα αυτοκίνητο που καλύπτει τις πραγματικές ανάγκες στην καθημερινή μετακίνηση. Οι διαστάσεις του 500L Urban είναι οι εξής: 4,24 μήκος, μεταξόνιο 2,61 μέτρα, πλάτος 1,78 μέτρα και ύψος 1,66 μέτρα.\nΗ έκδοση Wagon, που διατίθεται και σε 7-θεσια διαμόρφωση αποτελεί την ιδανική λύση για τον συνδυασμό της ευρυχωρίας και της ευελιξίας με το ιδιαίτερο στυλ του 500. Προσφέρεται με τις εξοπλιστικές εκδόσεις Popstar και Lounge, ενώ αποτελεί το πιο κόμπακτ επταθέσιο της αγοράς με μήκος 4,38 μέτρα.\nΓια τις διάφορες εκδόσεις του μοντέλου έχουν επιλεγεί για την Ελληνική αγορά οι πιο κατάλληλοι κινητήρες για να καλυφθούν οι ανάγκες των καταναλωτών. Η γκάμα των κινητήρων βενζίνης περιλαμβάνει τον 1,4 λίτρων με 95 ίππους και τον 0,9 λίτρων TwinAir με 80 ίππους (και την έκδοση με CNG). Στα μηχανικά σύνολα του 500L ανήκουν και δύο κινητήρες πετρελαίου: ο 1,3 λίτρων 16V MultiJet 95 ίππων και ο 1,6 16V MultiJet που αποδίδει 120 ίππους. Όλοι οι κινητήρες είναι προδιαγραφών Euro 6 και συνδυάζουν πολύ καλές επιδόσεις με οικονομία καυσίμου.\nΣχετικά με την Ελληνική αγορά, το νέο 500L αναμένεται να κοσμήσει τις εκθέσεις της Fiat στο τέλος του Ιουλίου. Οι δε τιμές πρόκειται να ανακοινωθούν επίσημα εντός του Ιουνίου ξεκινώντας από 16.500€ (αφορά την έκδοση 1.4 95hp Pop Star και δεν περιλαμβάνεται προωθητική ενέργεια), κρατώντας το μοντέλο σε πολύ ανταγωνιστικά επίπεδα.


Γουάντα Νάρα, δεν είναι πια αστείο… (pic) | Goal News Cy\nΤΑ ΚΟΡΙΤΣΙΑ ΤΟΥ GOALΓουάντα Νάρα, δεν είναι πια αστείο… (pic)\nΓουάντα Νάρα, δεν είναι πια αστείο… (pic)\nΗ Γουάντα Νάρα το τερμάτισε!\nΕντάξει, η σύζυγος και μάνατζερ του Αργεντινού επιθετικού της Παρί, Μάουρο Ικάρντι, πάντα θα έχει περιθώρια… βελτίωσης, αλλά η τελευταία της selfie, που πρόσθεσε στο… βιογραφικό της στο Instagram, είναι highlight!\nΚαι στέλνει και… κοινωνικό μήνυμα. Γράφει συγκεκριμένα: «Θέλετε μυστικά ομορφιάς; Δεν πηγαίνω ποτέ για ύπνο χωρίς να καθαρίσω το δέρμα μου. Χρησιμοποιώ τουλάχιστον δύο ή τρεις διαφορετικές μάσκες κάθε βδομάδα. Δεν πίνω αλκοόλ. Δεν καπνίζω. Δεν πίνω αναψυκτικά. Παίρνω καθημερινά αρκετές βιταμίνες, όπως με έχει συμβουλεύσει ο δερματολόγος μου και ο γιατρός. Πίνω δύο λίτρα πράσινο τσάι κάθε μέρα. Τα διαβάζετε όσα γράφω;».\nΚάνει και πλακίτσα…


Οι Καλύτερες Υπηρεσίες Για Δωρεάν Φιλοξενία Java το 2021 | HostAdvice\nUpdated on 5 Νοεμβρίου 2021 3:37 π.μ.\nΟι Καλύτερες Υπηρεσίες Για Δωρεάν Φιλοξενία Java το 2021\nΗ δωρεάν φιλοξενία Java εντοπίζεται κυρίως στους πάροχους LAMP stack που παρέχουν μια πρόσθετη υποστήριξη για Java Server Pages (JSP). Είναι αρκετά δύσκολο να βρείτε πάροχο φιλοξενίας ιστοσελίδων με διαθέσιμους δωρεάν διακομιστές Apache Tomcat εκτός αν πρόκειται για την παροχή υλικού προς φιλανθρωπικούς ή μη κερδοσκοπικούς ομίλους βάσει ειδικών συμφωνιών. Ορισμένες εταιρείες ενδέχεται να παρέχουν δωρεάν φιλοξενία Java στους shared λογαριασμούς, βγάζοντας χρήματα από σελίδες σφαλμάτων και parked domain names.\nΗ δωρεάν φιλοξενία Java θεωρείται πρόσθετη πλατφόρμα για shared πακέτα LAMP ή διαχειρίσιμους VPS και dedicated διακομιστές. Η υποστήριξη Java για αυτά τα πακέτα προσφέρει ένα PaaS (Platform as a Service) χωρίς επιπλέον κόστος για τη μίσθωση υλικού. Οι προγραμματιστές μπορούν να βασιστούν σε ένα διαχειριζόμενο περιβάλλον για εξοικονόμηση κόστους από την διαχείριση του συστήματος για μικρές επιχειρήσεις ή start-up. Η δωρεάν φιλοξενία Java για διακομιστές Apache Tomcat διατίθεται συνήθως μόνο κατόπιν ειδικού αιτήματος.\n1 - 9 από 142 Εταιρίες Φιλοξενίας


Στις 3 Μαρτίου η αποκάλυψη του νέου ηλεκτρικού μονοθεσίου της DS Automobiles\n13 Feb, 2020 Ώρα 20:43\nΣυνεχίζοντας την επιτυχημένη παρουσία της και ως ένδειξη της εξέλιξης που σημειώνουν οι κορυφαίοι κατασκευαστές που συμμετέχουν, η διοργάνωση θα συνεχιστεί με τη νέα γενιά των μονοθεσίων. Για την DS Automobiles και την συνεργαζόμενη TECHEETAH, το μονοθέσιο Gen 2 EVO είναι η επανασχεδιασμένη εκδοχή του επιτυχημένου μονοθεσίου που χρησιμοποιήθηκε στην κατάκτηση του περυσινού πρωταθλήματος.\nΠάνω στις βασικές αρχές της DS Automobiles που δίνει ιδιαίτερη βαρύτητα στη φινέτσα και τη σχεδίαση των μοντέλων της, έτσι και για τη Formula E, η εξέλιξη του μονοθεσίου σε ότι αφορά τη σχεδίαση, είναι ιδιαίτερα σημαντική. Με ανασχεδιασμένο το μπροστινό μέρος και ένα νέο “πτερύγιο καρχαρία” πάνω από το κάλυμμα του κινητήρα, το Gen 2 EVO συμβολίζει τη μοναδικότητα της εξέλιξης έτσι όπως την αντιλαμβάνεται η Γαλλική εταιρεία για τα ηλεκτρικά αγωνιστικά του μέλλοντος.\n08 May, 2020 Ώρα 23:51\nΗ Audi επικεντρώνεται μόνο στη Formula E\nΗ Audi επαναπροσδιορίζει τη στρατηγική της όσον αφορά στο Motorsport και αποφασίζει να συνεχίζει ηλεκτρικά στις αγωνιστικές της συμμετοχές.\nΟι Γερμανοί ανακοίνωσαν ότι αφοσιώνονται πλήρως στο Παγκόσμιο Πρωτάθλημα Formula E και παράλληλα αποσύρονται από το DTM – Γερμανικό Πρωτάθλημα Αυτοκινήτων Τουρισμού μετά το τέλος της εφετινής σεζόν.\nΣυμμετέχει από το 2014 στη Formula E\nΗ Audi συμμετέχει ανελλιπώς στη Formula E από την ίδρυσή της, το 2014 και με 41 συνολικά θέσεις στο βάθρο, η Audi Sport ABT Schaeffler είναι η πιο επιτυχημένη ομάδα στην ιστορία του sport.\nΗ απόφαση αυτή ευθυγραμμίζεται με τη στρατηγική της Audi για την ηλεκτροκίνηση, καθώς η μάρκα έχει θέσει στόχο μέχρι το 2025, το 40% περίπου των πωλήσεών της να αφορά ηλεκτρικά και plug-in υβριδικά μοντέλα!


Τούρτα παγωτού με φουντούκια & γκανάς σοκολάτας! | Sokolatomania Sokolatomania\nΓια το κέϊκ: Τοποθετήστε σε κατσαρόλα, σε μέτρια φωτιά, το βούτυρο, τη σοκολάτα, το γάλα, 1 φλ. τσαγιού κρύο νερό, τη ζάχαρη άχνη και τη καστανή ζάχαρη. Σιγοβράστε για 15-20 λ περίπου, ανακατεύοντας ανά διαστήματα μέχρι να έχετε μια λεία σοκολατένια κρέμα. Κατεβάστε από τη φωτιά και αφήστε για 30 λ να κρυώσει.\nΣε μπολ κοσκινίζετε όλο το αλεύρι [για όλες τις χρήσεις και αυτό που φουσκώνει μόνο του] και το κακάο, τα πασπαλίζετε ανακατεύοντας να ενσωματωθούν στο μείγμα. Προσθέτετε και τα αυγά συνεχίζοντας το χτύπημα. Ρίχνετε το μείγμα στο ταψί και ψήνετε στο προθερμασμένο φούρνο για 1 ώρα και 40 λεπτά. Βγάζετε από το φούρνο και το αφήνετε να κρυώσει.\nΓια τη γκανάς σοκολάτας: Λιώνετε μπεν μαρί [ή στο φούρνο μικροκυμμάτων] τη σοκολάτα με τη κρέμα γάλακτος και την αφήνετε για 15 λ μέχρι να μισοκρυώσει και πήξει ελαφρώς. Ανακατεύετε κατά διαστήματα.\nΓια τη συναρμολόγηση: Τοποθετείτε το κέϊκ σε μια πιατέλα η οποία να είναι κατά 2 εκ. τουλάχιστον μεγαλύτερη από το κέϊκ. Αφήνετε 2 εκ. κέϊκ περιμετρικά στη επάνω επιφάνεια του κέϊκ και πιο μέσα στο κέντρο του, αφαιρείτε 1,5 εκ. κέϊκ, κάνοντας μια “λακούβα” για να “καθήσει” και να “σταθεί” το παγωτό. Περιχύνετε τη μισή γκανάς στο κέϊκ αφήνοντας τη να τρέξει προς τα κάτω, βάζετε σκούπ παγωτού στο βαθούλωμα του κέϊκ και περιχύνετε με την υπόλοιπη γκανάς σοκολάτας. Γαρνίρετε με ξύσμα σοκολάτας [κόψτε τα ξύσματα σοκολάτας με τον αποφλοιωτή λαχανικών] και σερβίρετε αμέσως.\nΣημείωση: Αν σας περισσέψει γλυκό μεταφέρετε το παγωτό σε λαδόκολλα, το βάζετε στη κατάψυξη και όταν σερβίρετε το υπόλοιπο κέϊκ, το γαρνίρετε με το παγωτό.


Επιλεκτικές πιέσεις στο Χρηματιστήριο\nΓΕΝΙΚΟΣ ΔΕΙΚΤΗΣ: 11:25 931,45 -0,51 -4,80 Τζίρος: 7,89 εκ€\nΤρίτη, 10-Δεκ-2019 14:06\nΗ νευρικότητα στο χρηματιστήριο Αθηνών διατηρείται, με τα πρόσημα στο ταμπλό να είναι μοιρασμένα και τις εναλλαγές να πραγματοποιούνται εν ριπή οφθαλμού, σε μια αγορά που στερείται ισχυρού καταλύτη προκειμένου να ξεπεράσει τις αβεβαιότητες.\nΕιδικότερα, ο Γενικός Δείκτης καταγράφει απώλειες 0,20% στις 862,05 μονάδες, ενώ ο τζίρος είναι στα 27,7 εκατ. ευρώ και ο όγκος στα 9,5 εκατ. τεμάχια. Πτώση 0,24% καταγράφει και ο FTSE 25, στις 2.169,46 μονάδες, ενώ ο τραπεζικός δείκτης σημειώνει απώλειες 0,08% στις 823,97 μονάδες.\nΕκτός της απουσίας κάποιου καταλύτη που θα μπορούσε να δώσει κίνητρα στα χαρτοφυλάκια να παραμείνουν ενεργά στο ταμπλό, η αγορά δείχνει ότι οι πρόσφατες εξελίξεις γύρω από τις ελληνοτουρκικές σχέσεις της προκαλούν αρκετή νευρικότητα. Και όπως αναφέρουν οι αναλυτές, αυτές οι εξελίξεις θα επηρεάσουν και τον ενεργειακό ρόλο της Ελλάδος στη Μεσόγειο.\nΣύμφωνα με το Capital.gr, διπλωματικοί παρατηρητές επισείουν τον κίνδυνο η Τουρκία να κλιμακώσει περαιτέρω την προκλητικότητα της και να στείλει γεωτρύπανα στα νότια της Κρήτης. Και οι εξελίξεις αυτές προκαλούν νευρικότητα ειδικά στους ξένους επενδυτές, οι οποίοι θεωρούν την εκμετάλλευση των κοιτασμάτων από την Ελλάδα ως αρωγό στην προσπάθεια ανάκαμψης της χώρας.\nΠαράλληλα, η Moody's σε ανάλυσή της εξήγησε τους δύο λόγους που κρατούν την αξιολόγηση της Ελλάδας σε χαμηλά επίπεδα και μακριά από την επενδυτική βαθμίδα. Σύμφωνα λοιπόν με τον οίκο, η Αχίλλειος πτέρνα της Ελλάδας είναι οι προκλήσεις που αντιμετωπίζει 1) στο μέτωπο της βιωσιμότητας της ανάπτυξης καθώς και 2) στον τραπεζικό της κλάδο.\nΕπίσης, όπως εκτιμά η Moody's, μέσα στους επόμενους 12 με 18 μήνες οι ελληνικές τράπεζες θα επιχειρήσουν με αυξημένους ρυθμούς να αντλήσουν κεφάλαια από τις αγορές μέσω της έκδοσης μη εξασφαλισμένων τίτλων, καθώς το οικονομικό κλίμα θα βελτιώνεται περαιτέρω. Ωστόσο, η Ελλάδα έχει ακόμη πολύ αδύναμες πιστωτικές συνθήκες, αντικατοπτρίζοντας τα συνεχιζόμενα υψηλά επίπεδα του χρέους του εγχώριου ιδιωτικού τομέα και το υψηλό απόθεμα των NPEs.\nΣτο ταμπλό τώρα, ο Ελλάκτωρ υποχωρεί κατά 2,05%, με τον ΑΔΜΗΕ και τον Φουρλή να είναι στο -1,64% και στο -1,30% αντίστοιχα. Ήπια πτωτικά κινούνται οι ΟΛΠ, Motor Oil, Coca Cola, Cenergy, Σαράντης, ΕΧΑΕ, Εθνική, ΟΤΕ, Aegean, Μυτιληναίος, Τέρνα Ενεργειακή, Alpha Bank και Πειραιώς.\nΣτον αντίποδα, Titan, Eurobank και ΔΕΗ σημειώνουν κέρδη άνω του 1%, ενώ ήπια ανοδικά κινούνται οι Βιοχαλκο, ΟΠΑΠ, Jumbo, Λάμδα και Ελληνικά Πετρέλαια. Χωρίς μεταβολή η ΓΕΚ Τέρνα.


Φροντισ…τι; | Alfavita\nΕκπαίδευση 09.06.2021 - 07:50\nΗ θερινή προετοιμασία στα φροντιστήρια αρχίζει την άλλη εβδομάδα κι ακόμα δεν ξέρουμε αν θα είναι διά ζώσης\nΠού μπορεί να κινηθεί αυτή την εβδομάδα ελεύθερα ένας μαθητής ή μαθήτρια γυμνασίου και λυκείου; Ποιες από τις καθημερινές, συνηθισμένες, κατά κανόνα, δραστηριότητές του μπορεί να ασκήσει, τώρα που τα σημαντικότερα περιοριστικά μέτρα έχουν αρθεί;\nΚαι τώρα η δύσκολη ερώτηση : σε ποιους από τους χώρους που σύχναζε καθημερινά προ καραντίνας δεν επιτρέπεται να πάει; Ναι, καθημερινά. Δεν λέμε ούτε για γήπεδα την Κυριακή ούτε για κλαμπ του Σαββατοκύριακου. Λέμε για καθημερινή ενασχόληση. Η ερώτηση είναι δύσκολη όχι γιατί η απάντηση είναι περίεργη αλλά γιατί δύσκολα θα γίνει πιστευτή. Δεν φαίνεται λογική. Δεν είναι αναμενόμενη ύστερα από όλους αυτούς τους περιορισμούς που, επιτέλους, έχουν αρθεί.\nΕίναι τα φροντιστήρια. Η καθημερινή, απογευματινή δραστηριότητα της πλειοψηφίας των μαθητών του λυκείου και πολλών του γυμνασίου. Σε μια πολύ δύσκολη χρονιά για όλη την εκπαίδευση κι ενώ όλα τα σχολεία λειτουργούν κανονικά πλέον, κάποιοι θεωρούν τα φροντιστήρια ακόμα επικίνδυνους χώρους. «Ξεχνώντας» ότι τα φροντιστήρια είναι ιδιωτικές επιχειρήσεις που έχουν πολύ περισσότερους λόγους συμφέροντος να παραμείνουν «καθαρά» από οποιονδήποτε ιό και από οποιαδήποτε μόλυνση. Οι λόγοι είναι προφανείς. Καμία επιχείρηση δεν ρισκάρει τη φήμη της, καμία δεν θέλει να αποκτήσει τη ρετσινιά του υγειονομικά ακατάλληλου χώρου. Στοιχειώδες επιστήμονα Γουότσον !\nΚαι να πεις ότι έχουν δώσει «δικαιώματα» ; Από την πρώτη καραντίνα έδειξαν υπευθυνότητα και συμμόρφωση στα μέτρα που πρότειναν οι ειδικοί. Σχολαστικοί καθαρισμοί σε όλους τους χώρους τους, μάσκες προσφερόμενες σε όσους δεν είχαν, καθαριστικά και αντισηπτικά σε κάθε αίθουσα, εξαερισμός όλων των χώρων, τεστ για τους διδάσκοντες και το διοικητικό προσωπικό. Και το κυριότερο : μικρά τμήματα ή ολιγομελή γκρουπ με έναν μαθητή/τρια σε κάθε θρανίο. Κατά κανόνα πάντα, γιατί ασυνειδησία ή ανευθυνότητα υπάρχει σε όλους τους χώρους. Συγκριτικά πάντως με άλλους χώρους, μάλλον διεκδικούν εύσημα υγειονομικής ασφάλειας. 3, 5 ή 7 παιδιά σε μια αίθουσα δεν το λες και υγειονομική βόμβα. Ειδικά εσύ που κρίνεις ότι 25 παιδιά σε μια σχολική αίθουσα, ανά δύο σε κάθε θρανίο, δεν αποτελούν επικίνδυνη κατάσταση ή «συνωστισμό».\nΚάθε υπουργείο ή επιτροπή ειδικών μπορεί να προτείνει ή να πάρει τα μέτρα που κρίνει. Οι υπόλοιποι, γιατροί δεν είμαστε και δεν μπορούμε να κρίνουμε. Τις αντιφάσεις ή τον παραλογισμό μπορούμε όμως να τον διακρίνουμε. Το να μην επιτρέπονται τα δια ζώσης μαθήματα σε ολιγομελή τμήματα με ανοιχτά παράθυρα όταν επιτρέπονται όλα όσα αναφέρονται στην εισαγωγή, κανένας γιατρός ή ιστορικός του μέλλοντος δεν θα μπορέσει να το ερμηνεύσει ! Τα μισά από τα memes που έχουν κυκλοφορήσει στο διαδίκτυο αν είχαν διαβάσει όσοι παίρνουν τις αποφάσεις, μάλλον θα το καταλάβαιναν : «στο μετρό δεν κολλάει, στο σχολείο δεν κολλάει, στο φροντιστηριακό τμηματάκι κολλάει… Είστε σίγουρα ειδικός ;;;»\nΑλλά να, τα φροντιστήρια είναι … «παραπαιδεία» και όπως λένε και στο Κολάμπια «who cares» ; Θα είμαστε δίκαιοι. Ο μόνος υπουργός που ενδιαφέρθηκε ήταν ο της Ανάπτυξης. Ο κατά τα άλλα ανεκδιήγητος Άδωνις Γεωργιάδης κατάλαβε τι σημαίνει «λειτουργία επιχείρησης», κρατικά έσοδα και «παραοικονομία». Γιατί την ώρα που το υπουργείο Παιδείας «δεν έβλεπε, δεν ήξερε, δεν άκουσε» για το όργιο των «μαύρων» ιδιαίτερων που συνεχίζονταν κανονικά σε σπίτια (στο ιδιαίτερο δεν κολλάει…), το Ανάπτυξης κατάλαβε το στοιχειώδες : όπου δεν λειτουργεί η «κανονική οικονομία», οργιάζει η παραοικονομία. Σχολεία λοιπόν κανονικά, ιδιαίτερα κανονικά, φροντιστήρια … «περιμένουμε τις αποφάσεις των ειδικών» ! Τί είναι οι μαθητές, τουρίστες να πηγαινοέρχονται ανεμπόδιστοι όπου θέλουν με ένα απλό self-test ;;;\nΚατ’ εξαίρεση επιτράπηκε η παρακολούθηση διά ζώσης μαθημάτων στα παιδιά της Γ’ Λυκείου που δίνουν πανελλαδικές εξετάσεις. Μάλλον κάποιος νοήμων «σφύριξε» σε όσους παίρνουν αποφάσεις ότι υπάρχει κίνδυνος να γίνουν τα φροντιστήρια «πλατείες Νέας Σμύρνης» ! Γιατί αρέσει, δεν αρέσει, όσοι είναι υποψήφιοι για Ανώτατες Σχολές στα φροντιστήρια έχουν εναποθέσει τις ελπίδες τους. Όσο κι αν υπάρχουν αξιόλογοι εκπαιδευτικοί στα σχολεία, τα φροντιστήρια είναι που «θα βγάλουν το φίδι από την τρύπα».\nΌμως κρίσιμη δεν είναι η χρονιά μόνο για αυτά τα παιδιά. Όσα τελειώνουν φέτος τη Β’ Λυκείου δεν έχουν περάσει ποτέ από τελικές εξετάσεις ! Στην Α’ Λυκείου τους έτυχε η πρώτη καραντίνα. Ανολοκλήρωτη χρονιά και οι εξετάσεις τους ματαιώθηκαν. Μόνο με τους προφορικούς βαθμούς, χαλαρά και αβασάνιστα «ολοκλήρωσαν» την τάξη. Την επόμενη χρονιά πέρασαν τους 7 από τους 9 σχολικούς μήνες μπροστά από μία οθόνη. Το τι ΔΕΝ έμαθαν μπορεί να αποτελέσει αντικείμενο ολόκληρου άρθρου… Πάλι χωρίς επαναλήψεις και χωρίς τελικές εξετάσεις «ολοκληρώθηκε» κι η επόμενη χρονιά… Πάλι με τους προφορικούς βαθμούς προάχθηκαν. Αν κάποιος προβλέψει ότι φέτος θα έχουμε ιστορικό ρεκόρ «αριστούχων», ε, δεν θα είναι προφήτης. Κι αν κάποιος προβλέψει ότι αυτά τα παιδιά που θα εξεταστούν σε τρίωρες εξετάσεις πρώτη ουσιαστικά φορά στη μαθητική τους ζωή του χρόνου στις πανελλαδικές εξετάσεις, με της ίδιας δυσκολίας με τα περυσινά θέματα, δεν θα καταφέρουν να περάσουν την Ελάχιστη Βάση Εισαγωγής, ε, δεν διαβάζει βουλωμένο γράμμα. Αν φέτος λόγω αυτής της Βάσης περιμένουμε μείωση των εισακτέων, του χρόνου θα μιλάμε για «σφαγή» !


Ergatiki - ΗΠΑ: Μπρος γκρεμός και πίσω «τείχος» για τον Τραμπ\nΑπεργία εκπαιδευτικών στο Λος Άντζελες\nΕδώ και πάνω από ένα μήνα παραμένουν κλειστά τα ρολά του αμερικάνικου κράτους, λόγω της αδυναμίας συμβιβασμού ανάμεσα στον Τραμπ και τη Βουλή για τον προϋπολογισμό. Ο Τραμπ έχει βάλει σαν όρο σε οποιαδήποτε υπογραφή του για να ξανανοίξει ο δημόσιος τομέας να χρηματοδοτηθεί με 5,7 δισ. δολάρια το “τείχος” που θέλει να φτιάξει στα σύνορα με το Μεξικό. Μέχρι στιγμής η Δημοκρατική πλειοψηφία στη Βουλή τού απαντάει όχι.\nΑυτό που διαγραφόταν ως μια αναμέτρηση λίγων ημερών ανάμεσα στα δυο κόμματα, έχει ήδη μετατραπεί σε κρίση με αναρίθμητες συνέπειες στην οικονομία και στη ζωή εκατομμυρίων ανθρώπων. Ταυτόχρονα μετατρέπεται σε δυνατό χαστούκι στην αξιοπιστία του Τραμπ. Επιβεβαιώνεται ότι τα αποτελέσματα των ενδιάμεσων εκλογών του περασμένου Νοέμβρη σήμαναν ακόμη μεγαλύτερο βάλτωμα για την αμερικάνικη πολιτική. Ο Τραμπ όχι μόνο δεν είναι παντοδύναμος, αλλά φτάνει στα χαμηλότερα επίπεδα αποδοχής στις δημοσκοπήσεις.\nΑκύρωσε το ταξίδι του στο Νταβός της Ελβετίας, όπου τον περίμεναν στο Διεθνές Οικονομικό Φόρουμ. 800 χιλιάδες υπάλληλοι του δημόσιου τομέα κάθονται σπίτι τους ή αναγκάζονται να δουλεύουν χωρίς να πληρώνονται. Τα “κλεισίματα” του κράτους δεν είναι σπάνιο φαινόμενο στις ΗΠΑ. Προκύπτουν όταν δεν υπάρχει συναίνεση για τον προϋπολογισμό. Όμως το κλείσιμο του 2019 είναι το πιο μακρόσυρτο στην ιστορία. Το προηγούμενο ρεκόρ ήταν του Κλίντον με 21 μέρες στα τέλη του ‘95.\nΦιλανθρωπικές οργανώσεις που συνήθως βοηθούν φτωχές χώρες της Λατινικής Αμερικής έχουν στήσει πάγκους στην Ουάσινγκτον για να μπορούν να φάνε κάτι δωρεάν δημόσιοι υπάλληλοι που ανήκουν τους “υψηλόμισθους”. Από τους 800 χιλιάδες συνολικά, οι 200 χιλιάδες απλήρωτοι υπάλληλοι βρίσκονται συγκεντρωμένοι στην ομοσπονδιακή πρωτεύουσα. Η κατανάλωση στην ευρύτερη περιοχή έχει πέσει. Οι τράπεζες προσπαθούν να διαχειριστούν τα στεγαστικά και τα άλλα δάνεια που μένουν πίσω, καθώς οι μισθοί δεν κατατέθηκαν. Πλέον πολλοί υπάλληλοι με τις υποτίθεται πιο σταθερές δουλειές του κόσμου, έχουν καταθέσει τα χαρτιά τους για επίδομα ανεργίας.\nΌμως οι επιπτώσεις είναι ευρύτερες. Με ένα μεγάλο μέρος των υπηρεσιών κλειστό, έχουν μείνει χωρίς δουλειά οι εταιρείες που αναλαμβάνουν εργολαβίες του αμερικάνικου κράτους. Και οι εργαζόμενοι εκεί χάνουν δουλειές και μεροκάματα μάλλον ανεπιστρεπτί. Ο κόσμος που παίρνει επίδομα για το νοίκι του έχει ήδη λάβει επιστολές από τους ιδιοκτήτες ότι πρέπει να πληρώσει ολόκληρο το νοίκι διότι το κράτος δεν έχει καταθέσει τίποτα. Πρόκειται για οικογένειες που για ένα διαμέρισμα των 500 δολαρίων, μπορεί κανονικά να δίνουν 100 δολάρια το μήνα και οι κοινωνικές υπηρεσίες να δίνουν τα υπόλοιπα 400. Τα πιο φτωχά 40 εκατομμύρια των ΗΠΑ, που αγοράζουν τρόφιμα με κουπόνια βλέπουν μπροστά τους τον κίνδυνο να μην μπορούν να ψωνίσουν αν το κλείσιμο συνεχιστεί λίγο ακόμη.\nΤο μπλοκάρισμα φτάνει και στα πάνω πατώματα. Αναμένονταν νέες άδειες για εξόρυξη υδρογονανθράκων στους ωκεανούς και έχουν μπλοκάρει. Οι φαρμακευτικές εταιρείες δεν μπορούν να εγκρίνουν τα νέα τους φάρμακα για να τα κυκλοφορήσουν. Υπάρχουν εξορύξεις τύπου φράκινγκ στην Αλάσκα που δεν μπορούν να περιμένουν πολύ γιατί όταν μαλακώσουν τα χιόνια δεν θα μπορέσουν να περάσουν τα σκαπτικά μηχανήματα. Κάποιες από τις “τομές” του Τραμπ έχουν μπλοκάρει και δεν υλοποιούνται. Για παράδειγμα τα μεγάλα δώρα προς τις επιχειρήσεις με την απελευθέρωση της χρήσης των ποταμιών και των ρεμάτων, αλλά και η χαλάρωση στις εκπομπές διοξείδιου του άνθρακα που προκύπτει λόγω της εξόδου των ΗΠΑ από τη Συμφωνία του Παρισιού. Ενώ οι αγρότες, στους οποίους είχε υποσχεθεί σημαντικές επιδοτήσεις για να τους αποζημιώσει για τις απώλειες που έχουν λόγω του οικονομικού πολέμου με την Κίνα, προς το παρόν δεν έχουν πάρει ούτε ένα σεντ.\nΤην περασμένη βδομάδα ο Τραμπ έκανε μια απόπειρα συμβιβασμού. Πρότεινε στους Δημοκρατικούς να αποδεχθούν τη χρηματοδότηση του τείχους, και ο ίδιος θα έδινε τριετή παράταση στη λεγόμενη γενιά των “Ντρίμερς”, τους ανθρώπους που έφτασαν ως παιδιά στις ΗΠΑ και παραμένουν χωρίς χαρτιά, ενήλικοι πλέον. Οι Δημοκρατικοί αρνήθηκαν, όμως η πρόταση του Τραμπ πυροδότησε αντιδράσεις και στη Δεξιά, όπου για πρώτη φορά, ακόμη και στα υψηλά κλιμάκια των Ρεπουμπλικάνων, ακούστηκαν φωνές για “προδοσία”. Για την πιο δεξιά πτέρυγα, η επίθεση στα δικαιώματα των Ντρίμερς είναι πολύ πιο σημαντική από το “τείχος”, που είναι προσωπικό στοίχημα του Τραμπ. Όσον αφορά το τείχος, ο Τραμπ που δεν κουραζόταν να επαναλαμβάνει τη φράση “τσιμεντένιο τείχος από ωκεανό σε ωκεανό”, πλέον λέει πως στην πραγματικότητα είναι “ατσάλινες κατασκευές στα σημεία που δεν υπάρχουν φυσικά σύνορα, όπως ποτάμια και βουνά, ούτε εγκατεστημένοι μεταλλικοί φράχτες”…\nKαλιφόρνια - Μπήκαν στη δεύτερη βδομάδα απεργίας οι εκπαιδευτικοί\nΣτο μεταξύ στο Λος Άντζελες η απεργία των εκπαιδευτικών μπήκε στη δεύτερη βδομάδα. Την Παρασκευή η πρώτη βδομάδα έκλεισε με μια τεράστια πανηγυρική πορεία 60 χιλιάδων που φώναζαν συνθήματα: “Τη δεύτερη βδομάδα, πιο δυνατές φρουρές!”. Είναι η πρώτη φορά που οι εκπαιδευτικοί της πόλης βγαίνουν σε απεργία μετά από 30 χρόνια. Ο απεργιακός πυρετός που απλώθηκε στους εκπαιδευτικούς πολλών πολιτειών την περασμένη χρονιά έφτασε και στην Καλιφόρνια.\nΤην αρχή έκαναν πέρσι οι εκπαιδευτικοί στη Δυτική Βιρτζίνια, ακολούθησαν στην Οκλαχόμα και στην Αριζόνα με δυνατές πολυήμερες απεργίες που έφεραν στο προσκήνιο εκπαιδευτικούς που αναγκάζονται να κάνουν τρεις δουλειές για να επιβιώσουν. Ανάγκασαν τις κυβερνήσεις να διαπραγματευτούν με τους απεργούς και να κάνουν υποχωρήσεις. Μια από τις διαφορές στο Λος Άντζελες είναι ότι οι απεργοί έχουν απέναντί τους αρχές όχι Ρεπουμπλικανικές αλλά Δημοκρατικές. Αυτό δεν τις έκανε λιγότερο σκληρές.\nΑντίθετα, η επιχείρηση απεργοσπασίας ήταν μεγαλύτερη από όλες τις άλλες απεργίες, με πολλούς μαθητές να εξαναγκάζονται να μπουν σε μεγάλα αμφιθέατρα για να περνάνε τη μέρα βλέποντας ταινίες, ώστε στα σχολεία να μην καταγράφεται η μέρα χαμένη και να μην χάνεται η χρηματοδότηση.\nΗ υποστήριξη των γονιών στην απεργία ξεπερνάει το 80%. Πέρα από τους μισθούς, στην πρώτη γραμμή του αγώνα είναι η χρηματοδότηση και κυρίως η μείωση των αριθμών ανά τάξη. Οι εκπαιδευτικοί απαιτούν να καταργηθεί η ρήτρα που λέει πως όταν υπάρχει πίεση στον προϋπολογισμό καταργείται κάθε όριο στον αριθμό των μαθητών. Οι απεργοί παλεύουν ενάντια στην επέκταση των ημιιδιωτικών σχολείων, για μαζικές προσλήψεις βοηθητικού και ειδικού διδακτικού προσωπικού, ενάντια στο σύστημα διαρκούς εξέτασης, αλλά και ενάντια στο ρατσισμό. Καταγγέλλουν τις πιέσεις των Αρχών ενάντια στους μετανάστες και τα παιδιά μεταναστών, ενώ τονίζουν πως η χρηματοδότηση ανά μαθητή στις φτωχογειτονιές είναι πολύ χαμηλότερη από ό,τι στα καλύτερα προάστια, και σίγουρα υποπολλαπλάσια από τη χρηματοδότηση ανά κρατούμενο στις φυλακές.


ΤΟ ΔΗΛΙΟΝ: Η “σινιέ” Αριστερά του Κολωνακίου αντεπιτίθεται\nΗ “σινιέ” Αριστερά του Κολωνακίου αντεπιτίθεται\nΤο «εκσυγχρονιστικό» ΠΑΣΟΚ της μαύρης τρύπας της νεότερης πολιτικής Ιστορίας, του γκρίζου πρωθυπουργού των Ιμίων, των S-300 και του Οτσαλάνειου άγους, είχε και διάφορους βοηθητικούς. Έναν αχταρμά από καθεστωτικούς «διανοούμενους», κάτι μεταλλαγμένους ρηγάδες, αριστεριστές πάσης αποχρώσεως, κατά κανόνα σιτιζόμενους στο κρατικό πρυτανείο και ταβλαδόρους της γνωστής πλατείας. Ξέρετε, λίγος διεθνισμός, κάργα μισελληνισμός και πιθηκισμός σε ότι συνέβη πριν σαράντα χρόνια εις Παρισίους και στο campus του Μπέρκλευ. Κάτι σαν Μαρκούζε και Σαρτρ με τσαρούχια, στο πιο αγράμματο, πολύ πιο αγράμματο.\nΧωθήκανε παντού. Πανεπιστήμια, παιδαγωγικά ινστιτούτα, εφημερίδες, ΜΚΟ και ξερό ψωμί, «τέχνη». Κι όποτε το σύστημα τράβαγε ζόρια είτε γιατί βομβαρδίζονταν σχολεία, ψυχιατρεία και εν γένει γυναικόπαιδα στη Σερβία, είτε χρειαζόταν στήριξη ο χασάπης Θάτσι στο Κόσοβο ή οι Τσετσένοι που μακελεύουν παιδάκια του δημοτικού και κόβουν αυτιά ομήρων, Σχέδιο Ανάν κλπ, τα καλά παιδιά απίκο. Ένα κείμενο με υπογραφές, πάντα τις ίδιες, έσκαγε μύτη και οι βοηθητικοί, πρώην «επαναστάτες», κάνανε το σέρβις που απαιτούσε το σύστημα, πάντοτε με θέσεις, που κατά διαβολική σύμπτωση ταυτίζονταν με τα συμφέροντα κραταιών ή και λίγο παρηκμασμένων συμμάχων. Ένας ροζ πολτός, που έχει χρόνια κολλήσει σαν τσίχλα στο παπούτσι της Πατρίδας.\nΟρισμένοι από δαύτους επιβίωσαν και χωθήκανε στα κόλπα και επί κυβερνήσεως Νέας Δημοκρατίας με λαμπρές επιδόσεις αποδόμησης της εθνικής ταυτότητας. Διότι κι η δική μας παράταξη για χρόνια είχε το σύνδρομο του ενοχικού νικητή. Ο κορμός τους όμως πάντοτε ερωτοτροπούσε με τον Συναπισμό αλλά για ματσαμπούκα, που λέει ο λαός, πήγαινε στο ΠΑΣΟΚ. Επί των ημερών του αλήστου μνήμης ψηλού παιδιού από τη Μινεσότα, κάνανε κανονική επιδρομή. Τρουπώσανε, που έλεγε κι ο φοβερός Βουτσάς στην γνωστή ταινία. Να το πούμε αλλιώς, η Αριστερά τους εκπαίδευε και το ΠΑΣΟΚ τους εργοδοτούσε.\nΤώρα όμως που το πράσινο καράβι μπατάρισε και μπάζει θανάσιμα, πολλοί από αυτούς κι αυτές της κάργα «διανόησης» κι αριστεροσύνης, ανεβήκανε στα ρέλια και φουντάρανε. Με δυο τρεις απλωτές σκαρφαλώνουν ένας – ένας, μια – μια, στην Δημοκρατική Αριστερά. Θυμάστε τότε τον Θέμελη, τον Τσουκάτο και τον Πανταγιά με τις ίδιες καμπαρντίνες, σαν τρίδυμα από άλλη μάνα κι άλλο πατέρα, τότε που στον πρωϊνό καφέ του Μαξίμου κόβανε και ράβανε; Αυτούς τους θυμάστε. Υπήρχαν όμως και άλλοι, οι τριγύρω, η περιρρέουσα ατμόσφαιρα του τότε «θαύματος», που μας έστειλε τώρα τον λογαριασμό. Αυτοί οι τριγύρω λοιπόν, το αφάν γκατέ, ο Λόχος Ψυχολογικού Πολέμου του συστήματος σε όλες τις δοκιμασίες του, όταν το φρόνημα κι η λογική του λαού ήταν απέναντι στα απίστευτα που έχουμε δει από την νύχτα των Ιμίων ως σήμερα, τώρα δίνει πρωϊνή αναφορά στην ΔΗΜ.ΑΡ. Μαζί και κάτι οπαδοί του σμυρνέϊκου συνωστισμού, ποιητές εκ του προχείρου, ντεμέκ λόγιοι ραδιοφωνατζήδες και άλλα εξωτικά πουλιά. Η δημοσκοπική άνοδος του κόμματος κι η ελπίδα τους για πολυκερματισμό του πολιτικού συστήματος, δημιουργεί μια φρούδα ελπίδα για ένα τόσο δα κομματάκι εξουσίας ή έστω αποκατάστασης κι επιρροής. Σου λέει, «εδώ σε τόσες περιφέρειες το ΠΑΣΟΚ θα παλέψει στήθος με στήθος με τον τέταρτο, εδώ θα κάτσω;».\nΟ Φώτης είναι φίλος μου, δεινός μαχόμενος δικηγόρος, συγκροτημένος, έντιμος και μετριοπαθής. Όμως η Δημοκρατική Αριστερά, κατά ένα τρόπο, γίνεται ένα ροζ αριστερό πλυντήριο για όλους αυτούς τους παραπάνω.\nΚαι βέβαια από κανέναν δεν πέρασε απαρατήρητο το σουρεαλιστικό να καταψηφίζουν στη Βουλή οι βουλευτές της αυτό, για το οποίο εγκάλεσαν την γερμανική αριστερά, γιατί δεν το ψήφισε!\nΤο ΚΚΕ μπορεί σε πολλά θέματα να ζει στην Πλειστόκαινο και να θέλει να ρυμουλκήσουμε τη χώρα δίπλα στον βορειοκορεατικό παράδεισο αλλά όλους αυτούς δεν τους είχε ποτέ σε υπόληψη. Άσε που πολλοί από αυτούς στα γεροντάματα εξελίχθηκαν σε ένα περίεργο είδος «διεθνιστή» αντικομμουνιστή, με αισθήματα πλέον λαγνείας για τις επιλογές της υπερατλαντικής υπερδύναμης. Άλλωστε πάντοτε η κομματική πειθαρχία του «ορθόδοξου» ΚΚΕ, τους στένευε στις μασχάλες. Αυτοί πάντοτε θέλουνε να το έχουνε δίπορτο. Αστόπαιδα οι περισσότεροι. Διότι ξέρετε, τότε στη μεταπολίτευση, όποιος ντρεπόταν να πει ότι είναι δεξιός και ζοριζόταν στην ιδέα να κατεβαίνει στις πορείες με την ΚΟΒ μαζί με οικοδόμους, το έπαιζε ανανεωτικός ή ούλτρα επαναστάτης. Από Ερυθρούς Χμερ, Τσε και πάνω. Α, όλα κι όλα, ή θα τις κυκλώνανε τις πόλεις από την ύπαιθρο ή τίποτα. Όλα τα επαναστατικά στάδια σε χρόνο dt, μια κι έξω. Ήταν και της μόδας τότε, μαζί με τα αμπέχωνα και τα μούσια. Αλλιώς ούτε γκόμενα δεν βγάζανε.\nΤο σίγουρο είναι πως σήμερα, διάφοροι σημιτικοί και η καθεστωτική μηδενιστική, σινιέ, αριστερά της πλατείας προσπαθούν να ξεπλυθούν και να ανακυκλωθούν γι’ άλλη μια φορά, μέσα από το νέο σχήμα.\nΆλλωστε το έχουμε ξαναπεί: στην Ελλάδα εκτός από το χαρτί, το γυαλί και το αλουμίνιο, ανακυκλώνεται και η αριστεράντζα. Έτσι θα κρατούν πάντοτε οπτική επαφή και συνάφεια με την εξουσία, το χρήμα, την προβολή κι ότι έχει ανάγκη ο σωστός άνθρωπος με φουλάρι, για να ζήσει σταυροπόδι κι άνετα.\n(Δημοσιεύθηκε στην «Κυριακάτικη Δημοκρατία


Ημερομηνία Εκδήλωσης: 24/02/2018 12:00\nΛήξη εκδήλωσης: 06/03/2018\nΟ Χρήστος Βέργαδος γεννήθηκε και μεγάλωσε στη Σπάρτη. Η οικογένειά του διατηρεί εδώ και πολλά χρόνι...\nΗ Μαρίνα Γιώτη στο Ψυχικό\nΟι εκδόσεις Διόπτρα και το βιβλιοπωλείο Χαρτόπολις σας προσκαλούν σε μια συνάντηση γνωριμίας με το νέο χριστουγεννιάτικο παιδικό βιβλίο της Μαρίνας Γιώτη. Κυριακή 23 Δεκεμβρίου 2018 στις 11:00 π.μ. στον χώρο του βιβλιοπωλείου (Δ. Βασιλείου 1, Ψυχικό 2106777854) H συγγραφέας, µαζί µε τον δαιµόνιο ρεπόρτερ Φάνη τον Μπούφο, σας προσκαλούν σε μία περιπέτεια στον παγωμένο Βόρειο Πόλο! Ελάτε να γίνουμε βοηθοί του Αϊ-Βασίλη και να εξερευνήσουμε τη σημασία της πίστης, την αξία της προσφοράς και το πραγ...


ΠΡΟΤΑΣΗ ΠΡΟΟΠΤΙΚΗΣ: Δεκεμβρίου 2015\nΕπιστολή της Πρότασης Προοπτικής προς το ΣΥΕΤΕ για τη Συνεταιριστική Πελοποννήσου\nΑνοιχτή επιστολή προς το ΔΣ του ΣΥΕΤΕ\nΤην Παρασκευή 18/12 το μεσημέρι, ανακλήθηκε η άδεια της Συνεταιριστικής Τράπεζας Πελοποννήσου, επειδή δεν κατόρθωσε να συγκεντρώσει τα απαιτούμενα κεφάλαια. Η Τράπεζα Ελλάδος ανακοίνωσε ότι οι καταθέσεις, ύψους 93 εκ (καθόλου ευκαταφρόνητο ποσό), μεταβιβάστηκαν στην Εθνική Τράπεζα, η οποία είχε καταθέσει προσφορά στο ΤΧΣ. Δεν υπάρχει όμως καμία αναφορά στους 66 εργαζόμενους της Συνεταιριστικής. Η ΕΤΕ πήρε μόνο τις καταθέσεις, και όχι τους συναδέλφους μας; Μόνο δώρα για τους τραπεζίτες, και καμία υποχρέωση; Η Εθνική ενδιαφέρεται μόνο για τη πελατεία της συνεταιριστικής, όμως πώς θα παραμείνουν οι πελάτες σε μια τράπεζα που δείχνει έλλειψη κοινωνικής ευαισθησίας και το μόνο που τη νοιάζει είναι τα 93 εκ. ευρώ των καταθέσεων;\nΗ Τράπεζα Πελοποννήσου είχε 6 καταστήματα και 8 θυρίδες σε Κόρινθο, Πάτρα, Τρίπολη, Άργος, Σπάρτη, Καλαμάτα, Πύργο, Ασπρόπυργο. Γνωρίζουμε ότι υπάρχουν φοβερές ελλείψεις και κενά προσωπικού στα καταστήματα της Εθνικής σε όλη την Πελοπόννησο, που καλύπτονται με συνεχείς αποσπάσεις προσωπικού. Οπότε, η απορρόφηση των συναδέλφων και δυνατή είναι, με βάση το δεδομένο της διασποράς τους, και θα βοηθήσει εκτός των άλλων και στην κάλυψη των αναγκών, εκτός της ηθικής υποχρέωσης της Εθνικής να τους προσλάβει.\nΣτο Δελτίο Τύπου της ΟΤΟΕ της 21/12, αναφορικά με τη διεκδίκηση της κλαδικής σύμβασης, δεν υπάρχει καμιά αναφορά στους εργαζόμενους της Συνεταιριστικής Πελοποννήσου. Δεν πρέπει να αγωνιστούμε για την πρόσληψή τους;\nΘεωρούμε ότι ο ΣΥΕΤΕ έχει ιστορική ευθύνη να απαιτήσει από τη Διοίκηση της Εθνικής την πρόσληψη των 66 συναδέλφων μας. Δεν θέλουμε να πιστέψουμε ότι ο ΣΥΕΤΕ θα σιωπήσει, όπως και στις 400 απολύσεις των εργαζομένων στη Vojvodanska Bank. Πρέπει να απευθυνθούμε και στην ΟΤΟΕ, καθώς η ομοσπονδία φέρει την κύρια ευθύνη και υποχρέωση να απαιτήσει την πρόσληψη των συναδέλφων, και να μη δεχθεί άλλες απολύσεις στον κλάδο, παραμονή των γιορτών. Διαφορετικά, είναι λόγος αγώνα, σε σύνδεση με την διεκδίκηση της νέας κλαδικής σύμβασης εργασίας.\nΚαλούμε τους συναδέλφους μας της Συνεταιριστικής Πελοποννήσου να παλέψουν και να αγωνιστούν για το δικαίωμά τους στη δουλειά, για να μην έχουμε άλλους απολυμένους στον κλάδο από Συνεταιριστική Τράπεζα. Θα βρεθούμε δίπλα τους.\nΕΠΙΚΟΙΝΩΝΙΑ: e-mail:protasiprooptikis@gmail.com, ιστοσελίδα:www.protasiprooptikis.blogspot.com\n6974861242, 6948788704, 2103388783, 2103349923, 18783, 19923, 74306, 83908\nΑναρτήθηκε από Πρόταση Προοπτικής Αναρτήθηκε στις 18:09 Δεν υπάρχουν σχόλια: Παραπομπές σε αυτό το άρθρο\nΕτικέτες: ΑΝΑΚΟΙΝΩΣΗ ΤΗΣ ΠΡΟΤΑΣΗΣ ΠΡΟΟΠΤΙΚΗΣ, ΔΣ ΣΥΕΤΕ, επιστολές\nΠανελλαδική ημέρα αλληλεγγύης 18/12, Κάλεσμα στη διαδήλωση στις 6 στην Ομόνοια\n#18D Πανευρωπαϊκή και Πανελλαδική ημέρα δράσης: Πρόσφυγες / Μετανάστριες αδέλφια μας, εχθροί μας οι πόλεμοι. Παρασκευή 18 Δεκεμβρίου, 6 μ.μ., Διαδήλωση Ομόνοια – Βουλή – Ε.Ε.\nΣτις 18 Δεκέμβρη, σε κάθε πόλη και γειτονιά, σε κάθε κοινωνικό και εργασιακό χώρο, από τα νησιά του ανατολικού Αιγαίου μέχρι την Ειδομένη, αλλά και σε κάθε σταθμό της προσφυγικής διαδρομής μέχρι την Κεντρική και Βόρεια Ευρώπη, ενώνουμε τη φωνή μας με τους πολιτικούς και οικονομικούς πρόσφυγες.\nΣτις 18 Δεκέμβρη μαζικά, αποκεντρωμένα και μαχητικά συνεχίζουμε και κορυφώνουμε τη δράση μας σε πανελλαδικό επίπεδο:\n• Δεν μένουμε παρατηρητές στο δράμα της προσφυγιάς και δεν συναινούμε στις πολιτικές της Ευρώπης-Φρούριο με την Ελλάδα στο ρόλο του συνοριοφύλακα. Δεν αποδεχόμαστε κανέναν «ρεαλισμό» που πνίγει εκατοντάδες πρόσφυγες στο Αιγαίο, υψώνει φράχτες στα σύνορα και εξαπολύει στρατιωτικού τύπου επιχειρήσεις ενάντια στις βάρκες των προσφύγων.\n• Δεν σιωπούμε μπροστά στις αιτίες και τους υπεύθυνους για τους πολέμους και τον ξεριζωμό. Είναι η ιμπεριαλιστική πολιτική των ΗΠΑ, της Ευρωπαϊκής Ένωσης, του ΝΑΤΟ και της Ρωσίας που με τις επεμβάσεις, τους βομβαρδισμούς, την υποδαύλιση θρησκευτικών και φυλετικών συγκρούσεων μεθοδεύουν τη διάλυση μιας σειράς χωρών της περιφέρειας και ανταγωνίζονται για τον οικονομικό και πολιτικό έλεγχο των περιοχών. Η βαρβαρότητα του «Ισλαμικού Κράτους» γεννήθηκε και γιγαντώθηκε με τον «πόλεμο κατά της τρομοκρατίας». Για τις επιθέσεις στο Παρίσι είναι εξίσου υπεύθυνες τόσο οι ιμπεριαλιστικές επεμβάσεις στη Μέση Ανατολή, την Κεντρική Ασία και την Αφρική, όσο και ο ταξικός πόλεμος, ο ρατσισμός και η ισλαμοφοβία στο εσωτερικό των δυτικών χωρών.\n• Δεν επιτρέπουμε να μετατραπούν οι οικονομικοί και πολιτικοί πρόσφυγες σε αποδιοπομπαίους τράγους και να παρουσιαστούν ως απειλή για την ασφάλεια της Ευρώπης. Παλεύουμε ενάντια στους φράχτες και το κλείσιμο των συνόρων, ενάντια στον εγκλωβισμό των προσφύγων έξω από τα σύνορα της Ευρώπης με την εξαγορά αντιδραστικών καθεστώτων όπως αυτό του Ερντογάν.\n• Η ενοχοποίηση των προσφύγων είναι το όχημα για επιβληθούν αυταρχικές και αντιμεταναστευτικές πολιτικές, πολιτικές εξαίρεσης δικαιωμάτων και περιστολής των ελευθεριών όλων μας. Αντιστεκόμαστε στο «κράτος έκτακτης ανάγκης», στην νέα επίθεση στα πολιτικά δικαιώματα των λαών της Ευρώπης στο όνομα της «ασφάλειας», τη στρατιωτικοποίηση, την τρομοϋστερία, το ρατσισμό και την ισλαμοφοβία.\nΗ πολιτική της Ευρώπης-Φρούριο έχει την υπογραφή της κυβέρνησης ΣΥΡΙΖΑ-ΑΝΕΛ.\nΟ φράχτης στον Έβρο που η κυβέρνηση υπερασπίζεται εκτρέπει την προσφυγική διαδρομή στο επικίνδυνο και θανατηφόρο πέρασμα του ανατολικού Αιγαίου. Οι εκατοντάδες πνιγμένοι πρόσφυγες, οι άθλιες συνθήκες υποδοχής και η παντελής απουσία κρατικών δομών πρόνοιας δεν μπορούν να κρυφτούν πίσω από τον συμπονετικό λόγο των υπουργών και να επουλωθούν από την πολύτιμη συμβολή των αλληλέγγυων που δεν επαρκεί για την κάλυψη των αναγκών.\nΗ Ελλάδα με τη συμμετοχή της στου ΝΑΤΟικούς σχεδιασμούς και την αποδοχή της στις ευρωπαϊκές συμφωνίες αναλαμβάνει κεντρικό ρόλο τόσο στην συνέχιση των πολεμικών τυχοδιωκτισμών, όσο και στην «αναχαίτιση» και τον εγκλωβισμό των προσφύγων στα εξωτερικά σύνορα της Ε.Ε.. Με την αναβάθμιση της Frontex και την ίδρυση των Hot Spots παραχωρεί εκτεταμένη δικαιοδοσία στις υπηρεσίες της Ε.Ε. για να την ταχύρρυθμη διαλογή, κράτηση και «επαναπροώθηση» στην Τουρκία των εισερχόμενων οικονομικών και πολιτικών προσφύγων.\nΗ καταγραφή και «διαλογή» στα Hot Spots είναι ένας μηχανισμός αποκλεισμού και εξαίρεσης δικαιωμάτων, που βασίζεται σε αυθαίρετα, νομικά έωλα και ρατσιστικά κριτήρια. Η επίκληση της ανάγκης διαχωρισμού μεταξύ «προσφύγων» και «οικονομικών μεταναστών» είναι ψευδεπίγραφη και υποκριτική, εξυπηρετώντας τις κυρίαρχες οικονομικές και πολιτικές δυνάμεις της Ευρώπης. Με τα Hot Spots αποκτούν τα κράτη της Ε.Ε. τη δυνατότητα να επιλέγουν τους πλέον εκμεταλλεύσιμους και «εντάξιμους» εργαζόμενους-ες και ταυτόχρονα να αποκλείουν από κάθε δικαίωμα ένα μεγάλο τμήμα της μεταναστευτικής εργασίας. Οι αποκλεισμένοι οικονομικοί και πολιτικοί πρόσφυγες μετατρέπονται σε μια κατηγορία από-νομιμοποιημένων εργαζομένων, ενός φθηνού εργατικού δυναμικού «χωρίς χαρτιά», ευάλωτου στην εργασιακή εκμετάλλευση, τους εργοδοτικούς εκβιασμούς και τον κοινωνικό αποκλεισμό.\nΗ επιχείρηση στρατιωτικοποίησης των ελληνο-τουρκικών συνόρων συνοδεύεται με μια πολιτική συνεργασίας με το καθεστώς Ερντογάν για την συγκράτηση με κάθε μέσο της προσφυγιάς πριν καν φτάσει στην Ευρώπη. Ο Ερντογάν αναλαμβάνει τη βρώμικη δουλειά με αντάλλαγμα τα 3 δις «οικονομικής βοήθειας», την κατάργηση της βίζα και την σιωπηρή συναίνεση στον αυταρχισμό και τις δολοφονίες κούρδων και αριστερών αγωνιστών-ριών.\nΟι μόνοι που μπορούν να εμποδίσουν αυτό το νέο μακελειό που στο διάβα τους μετρά εκατομμύρια θύματα και περιπλανώμενους είναι οι λαοί και η πάλη τους. Λαός και νεολαία στέλνουμε αντιιμπεριαλιστικό και αντιπολεμικό ηχηρό μήνυμα σε όλους τους λαούς. Προτάσσουμε την ταξική μας αλληλεγγύη στους χιλιάδες πρόσφυγες και τους αγωνιστές στη Μέση Ανατολή και στη Γαλλία που παλεύουν για αξιοπρέπεια, ειρήνη και ελευθερία.\nΣτις 18 Δεκέμβρη συντονιζόμαστε και οργανώνουμε την αντίστασή μας στην Ελλάδα και την Ευρώπη.\nΣε μια Ευρώπη φρούριο προς τα έξω και Κράτος Έκτακτης Ανάγκης προς τα μέσα αντιτάσσουμε την ασφάλεια των δικαιωμάτων και την ενότητα των καταπιεσμένων, για μια κοινωνία χωρίς πολέμους, αποκλεισμούς, ρατσισμό και εκμετάλλευση.\n• Όχι στο πόλεμο, στη τρομοκρατία και τον ιμπεριαλισμό. Καμία επέμβαση ΕΕ-ΝΑΤΟ-Ρωσίας στη Μέση Ανατολή. Καμία συμμετοχή και στήριξη της Ελλάδας στους ιμπεριαλιστικούς πολέμους, είτε με στρατό είτε με βάσεις.\n• Να μπει ένα τέλος στο έγκλημα στο Αιγαίο – Να πέσει ο φράχτης του Έβρου, κανένας φράκτης στην Ευρώπη. Ανοιχτά Σύνορα – Ασφαλής, ελεύθερη διέλευση από χερσαία και θαλάσσια σύνορα, για τους πρόσφυγες του πολέμου, της καταπίεσης και της φτώχιας.\n• Όχι στην τρομοϋστερία, το φόβο και την καταστολή. Υπεράσπιση και διεύρυνση των λαϊκών ελευθεριών και των δημοκρατικών δικαιωμάτων.\n• Όχι στα Hot Spots και την εξαίρεση δικαιωμάτων – Όχι στην ποινικοποίηση της μετανάστευσης – Νομιμοποίηση και πλήρη δικαιώματα για τους οικονομικούς και πολιτικούς πρόσφυγες.\n• Όχι στην στρατιωτικοποίηση των συνόρων – Να σταματήσουν οι δολοφονικές επιχειρήσεις αποτροπής και επαναπροώθησης της Frontex και της ελληνικής συνοριοφυλακής.\n• Όχι στην ανάθεση της συγκράτησης της προσφυγιάς στο καθεστώς Ερντογάν – Απευθείας μεταφορά των αιτούντων άσυλο σε ευρωπαϊκό έδαφος.\n• Κατάλληλα δημόσια κτίρια και δομές για την αξιοπρεπή στέγαση, περίθαλψη, σίτιση των οικονομικών και πολιτικών προσφύγων – Χρηματοδότηση και προσλήψεις για τις δομές και υπηρεσίες κοινωνικής στήριξης και όχι για κέντρα κράτησης και καταστολή.\nΠαρασκευή 18 Δεκεμβρίου, 6 μ.μ., Διαδήλωση Ομόνοια – Βουλή – Ε.Ε.\nΑναρτήθηκε από Πρόταση Προοπτικής Αναρτήθηκε στις 20:58 Δεν υπάρχουν σχόλια: Παραπομπές σε αυτό το άρθρο\nΣυνεδρίαση ΔΣ ΣΥΕΤΕ, 17/12/2015\nΤην Πέμπτη 17/12/2015 και ώρα 9:30 π.μ. θα γίνει συνεδρίαση του ΔΣ του ΣΥΕΤΕ στα γραφεία του Συλλόγου, με τα εξής θέματα ημερήσιας διάταξης:\n1.- Πορεία ΕΤΕ\n2.- Συνδικαλιστικές εξελίξεις\n4.- Διάφορα θέματα.\nΥπενθυμίζουμε ότι είναι ανοικτό σε όσους συναδέλφους επιθυμούν και μπορούν να παρευρεθούν να το παρακολουθήσουν.\nΗ Πρόταση Προοπτικής θα απαντάει εκείνη την ημέρα στο τηλέφωνο 2103349923 (19923 διεπ.).\nΑναρτήθηκε από Πρόταση Προοπτικής Αναρτήθηκε στις 17:03 Δεν υπάρχουν σχόλια: Παραπομπές σε αυτό το άρθρο\nΕτικέτες: ΔΣ ΣΥΕΤΕ\nΑνακοίνωση για τις 400 απολύσεις στη Vojvodjanska Bank του Ομίλου της ΕΤΕ\nΣΥΝΤΟΜΑ ΚΑΙ ΣΤΗΝ ΕΘΝΙΚΗ ΤΗΣ ΓΕΙΤΟΝΙΑΣ ΣΑΣ\nΟ σκοπός αυτής της επιστολής είναι να σας ενημερώσουμε για την κατάσταση στην οποία έχουμε βρεθεί, σαν εργαζόμενοι της Vojvodjanska Bank, θυγατρικής της NBG Group στη Σερβία.\nΤην τελευταία περίοδο εργαζόμαστε κάτω από απαράδεκτες περιστάσεις και συνθήκες λόγω της επερχόμενης τρομερής θυσίας περισσοτέρων από 400 εργαζομένων οι οποίοι προς το παρόν εργάζονται στα κεντρικά γραφεία της Τράπεζας στο Novi Sad και στο Βελιγράδι. Στην χώρα στην οποία ο δείκτης ανεργίας ξεπερνά το 30% και στην χώρα στην οποία οι οικονομικές συνθήκες και το οικονομικό περιβάλλον δεν έχουν μεγάλες διαφορές από τα αντίστοιχα στην Ελλάδα, σε καθημερινή βάση, όλοι οι υπάλληλοι της Τράπεζας ζούνε μέσα στην αγωνία και το άγχος φοβούμενοι πως θα μείνουν χωρίς δουλειά λαμβάνοντας ένα συμβολικό ποσό σαν αποζημίωση. Κάτω από αυτά τα δεδομένα το κλίμα στην Τράπεζα είναι περισσότερο από ανυπόφορο και τραγικό. Το να θυσιαστούν 400 εργαζόμενοι χωρίς σοβαρή και λογική αιτία δεν είναι ηθικό σε τόσο ακραία δύσκολους καιρούς , ειδικά εργαζόμενοι που στήριξαν την Τράπεζα με τεράστια προσπάθεια τα προηγούμενα εξίσου δύσκολα χρόνια. Ένας αριθμός εργαζομένων που θα πεταχτεί στο δρόμο, όπως είναι ευνόητο, δεν θα είναι σε θέση ούτε να βγουν στη σύνταξη καθώς δεν θα πληρούν τις απαραίτητες προϋποθέσεις, ούτε να βρουν νέες δουλειές καθώς έχουν φτάσει σε συγκεκριμένη ηλικία.\nΑυτή η επιστολή είναι η απέλπιδα κραυγή μας για βοήθεια καθώς περισσότερες από 400 οικογένειες θα επηρεαστούν τους προσεχείς μήνες, ξεκινώντας από το Δεκέμβρη του 2015. Προσευχόμαστε ότι θα καταλάβετε τη θέση στην οποία βρισκόμαστε και ελπίζουμε ότι θα μας υποστηρίξετε στον αγώνα μας να αποκτήσουμε την δυνατότητα να παρέχουμε στους εαυτούς μας και στα παιδιά μας μια αξιοπρεπή ζωή και ένα καλύτερο μέλλον.\nΕργαζόμενοι της Vojvodjanska Bank\nΜέλους του NBG Group.\nΠριν μερικές ημέρες λάβαμε (στα Αγγλικά) την παραπάνω επιστολή από τους εργαζόμενους στη Vojvodjanska Bank, μέλος του ομίλου τη Εθνικής στη Σερβία. Σ’ αυτή, μας ενημερώνουν ότι η διοίκηση της τράπεζας έκανε γνωστές τις προθέσεις της να απολύσει περισσότερους από 400 εργαζόμενους ως τον Μάρτη του 2016, προφασιζόμενη περικοπή λειτουργικού κόστους. 400 εργαζόμενοι και μαζί τους και οι οικογένειές τους, θυσία στο βωμό των κερδών και των αποτελεσμάτων των τραπεζιτών.\nΑπό το 2014 στη Vojvodjanksa τρέχει ένα πρόγραμμα «μείωσης του λειτουργικού κόστους» που εμπεριέχει τη συγχώνευση και το κλείσιμο καταστημάτων. Ίσως να σας θυμίζουν όλα αυτά το πλάνο της Εθνικής για συρρίκνωση του δικτύου. Ποια είναι η μεγάλη διαφορά με τη Σερβία? Εκεί οι μαζικές απολύσεις είναι ήδη ελεύθερες…\nΣυνιστά πρόκληση οι απολύσεις του 20% του προσωπικού της θυγατρικής της Εθνικής, τη στιγμή που δαπανήθηκαν δεκάδες χιλιάδες ευρώ για διαφημίσεις που πλημμύρισαν τα ΜΜΕ για την ΑΜΚ της ΕΤΕ, και κυρίως τη στιγμή που βγήκε στη δημοσιότητα ότι η Εθνική το 2014 διέθεσε συνολικά 7,6 εκ ευρώ στα μεγαλοστελέχη της, από το ΔΣ της Τράπεζας, ως τους βοηθούς γενικούς διευθυντές , ποσό που ήταν το πιο «γαλαντόμο» συγκριτικά με όλες τις συστημικές τράπεζες.\nΑπορούμε δε γιατί ο ΣΥΕΤΕ, που πριν 1 μήνα μάλιστα είχε συνάντηση με συναδέλφους από τη Σερβία, δεν παίρνει θέση για το θέμα; Μην θιχτεί η εικόνα της τράπεζας και μαθευτεί ότι άρχισαν οι απολύσεις; Οι άλλες παρατάξεις δεν έχουν λάβει την επιστολή των εργαζόμενων; Ή στα πλαίσια του Προεδρείου τηρούν σιωπή και σε αυτό το θέμα ;\nΛαμβάνοντας υπ’ όψη την πρόθεση της κυβέρνησης ΣΥΡΙΖΑ σε συμφωνία με την Τρόικα να νομοθετήσει τους επόμενους μήνες την απελευθέρωση των απολύσεων που αφορά κατά 99% τους τραπεζοϋπάλληλους, και διαβάζοντας το σχέδιο αναδιάρθρωσης της ΕΤΕ που κυκλοφόρησε στον τύπο και προβλέπει τα ίδια και στην Ελλάδα, και επειδή εμείς:\n- γνωρίζουμε ότι για τη χρηματοπιστωτική κρίση δεν ευθύνονται οι εργαζόμενοι αλλά οι τακτικές που ακολούθησαν οι διοικήσεις των τραπεζών στα πλαίσια του καπιταλιστικού μοντέλου παραγωγής\n- δεν πιστεύουμε ότι υπόθεση του συνδικαλιστικού κινήματος πρέπει να είναι η περιχαράκωση της κάθε συντεχνίας σε επιχειρησιακό, κλαδικό ή εθνικό επίπεδο, αλλά έχει έμφυτα διεθνιστικά χαρακτηριστικά\n- δεν περιμένουμε να φτάσει η φωτιά στο σπίτι μας για να αντιδράσουμε\n- γνωρίζουμε ότι όπως και το κεφάλαιο, η εργατική τάξη δεν έχει πατρίδα\nΕκφράζουμε την αλληλεγγύη και τη συμπαράστασή μας στους συναδέλφους της Vojvodjanksa και απαιτούμε:\nΚαμία απόλυση εργαζόμενων στο βωμό του κέρδους των τραπεζιτών σε Σερβία ή Ελλάδα.\nΟ ΣΥΕΤΕ να καταγγείλει τις απολύσεις και να συμπαρασταθεί στους συναδέλφους.\nΝα κοπούν τα εκατομμύρια που δίνονται σε εταιρείες με αδιαφανείς διαδικασίες, σε εργολάβους, σε μεγαλοστελέχη.\n10 ΔΕΚΕΜΒΡΙΟΥ 2015\nΕπικοινωνία: 6974861242, 6948788704, 2103388783, 18783, 19923, 74306, 83908\nΑναρτήθηκε από Πρόταση Προοπτικής Αναρτήθηκε στις 17:04 Δεν υπάρχουν σχόλια: Παραπομπές σε αυτό το άρθρο\nΕτικέτες: Ανακοινώσεις, ΑΝΑΚΟΙΝΩΣΗ ΤΗΣ ΠΡΟΤΑΣΗΣ ΠΡΟΟΠΤΙΚΗΣ\nΕπιστολή της Πρότασης Προοπτικής προς το ΣΥΕΤΕ για...\nΠανελλαδική ημέρα αλληλεγγύης 18/12, Κάλεσμα στη δ...\nΑνακοίνωση για τις 400 απολύσεις στη Vojvodjanska ...\nΑΝΑΚΟΙΝΩΣΗ ΤΗΣ ΠΡΟΤΑΣΗΣ ΠΡΟΟΠΤΙΚΗΣ (187) ΔΣ ΣΥΕΤΕ (162) Ανακοινώσεις (153) Εργατικό κίνημα (144) επιστολές (143) Αναδημοσιεύσεις (67) Ενοικιαζόμενοι (63) ΠΑΝΤΡΑΠΕΖΙΚΑ (60) Ασφαλιστικό (59) Γεν. Συνελεύσεις (58) ΕΘΝΟDATA (52) Πρόταση Προοπτικής (49) Δημοσιεύματα (41) συγκεντρώσεις (39) ΕΑΚ (35) φωτογραφίες (35) ΤΥΠΕΤ (34) Αγωνιστική Ταξική Ενότητα στο ΕΚΑ (Εργ. Κέντρο Άθήνας) (29) Αγωνιστική Συνεργασία στην ΟΤΟΕ (26) Εκδηλώσεις (25) ΟΤΟΕ (25) Σύλλογος Δανειζόμενου Προσωπικού Τραπεζικού Τομέα (24) Ψηφίσματα αλληλεγγύης (23) εργατικά σχήματα (22) ΛΕΠΕΤΕ (21) Ανοιχτή Επιτροπή Αγώνα (19) απεργίες (19) ΑΦΙΣΕΣ (18) κανονισμός προσωπικού (16) Εθελουσία (14) Συντονισμός Πρωτοβάθμιων Σωματείων δημόσιου-ιδιωτικού τομέα (13) Γενική Συνέλευση (12) εργασιακά (11) πλειστηριασμοί (11) Συντονισμός για το προσφυγικό - μεταναστευτικό (10) Σχόλια (10) Χαλυβουργία (10) ΕΚΠΑΙΔΕΥΤΙΚΑ (9) Εκλογές ΣΥΕΤΕ 2012 (9) Εκλογές ΣΥΕΤΕ 2014 (9) εκλογές ΣΥΕΤΕ 2018 (9) προσφυγικό (9) ωράριο (9) Εθνική Ασφαλιστική (8) Βίντεο (7) Εκλογές ΣΥΕΤΕ 2009 (7) Καταστήματα (7) πρωτοβουλία Πρωτοβάθμιων Σωματείων για το συντονισμό (7) Εξειδικευμένο (6) ΚΩΝ/ΝΑ ΚΟΥΝΕΒΑ (6) Ταμείο Αυτασφάλειας (6) νομοσχέδια (6) Άρθρα (5) Συνταξιούχοι (5) Συντονισμός Συλλογικοτητών Αττικής (5) επιχειρησιακή (5) Αντιφασιστικός Αγώνας (4) Αριστερή Παρέμβαση Συνταξιούχων Εθνικής Τράπεζας (4) Λαϊκή Συνέλευση Συντάγματος (4) Σύλλογος Βιβλίου Χάρτου (4) Ψηφίσματα (4) Απεργιακό Ταμείο (3) Καταλήψεις (3) Σκίτσα (3) Υπερωρίες (3) συλλογικές συμβάσεις (3) ProBank (2) Άδειες (2) ΑΣΕ ΟΤΕ (2) Αντιλογισμοί (2) ΕΡΤ (2) Καταστολή (2) Ταχυδρομικό Ταμιευτήριο (2) δράσεις (2) δσ (2) οικονομικά ΣΥΕΤΕ (2) FBB (1) ΓΣ ΟΤΟΕ (1) ΚΙΝΗΤΟΠΟΙΗΣΕΙΣ ΣΤΟΝ ΑΣΤΕΡΑ ΒΟΥΛΙΑΓΜΕΝΗΣ (1) Κυριακάτικη αργία (1) Ντοκιμαντερ (1) Πολυτεχνείο (1) Προβολή (1) ΣΥΒΧΨΑ (1) αντιπολεμικό κίνημα (1) διαγωνισμός προσωπικού (1) διακηρύξεις (1) εθελ (1) εκδόσεις (1) πρό (1) συνέδρια (1)